hotchpotch/miracl-hf-unified huggingface dataset:
ซาโอริ ฮาระ
ซาโอริ ฮาระ (; ) เป็นนักแสดงภาพยนตร์เอวีสาวชื่อดังชาวญี่ปุ่น เกิดเมื่อวันที่ 1 มกราคม ค.ศ. 1988 ที่เมืองฮิโรชิมะ ประเทศญี่ปุ่น โดยมีเชื้อสายเยอรมัน จากพ่อลูกครึ่งญี่ปุ่น-เยอรมันและแม่ชาวญี่ปุ่น
เธอเข้าสู่แวดวงบันเทิงด้วยถ่ายแบบในชื่อ ไม นานามิ (七海まい) ตั้งแต่ปี ค.ศ. 2005 ลงหน้าปกนิตยสารและหนังสือพิมพ์ฉบับต่าง ๆ ต่อมาก็ได้ห่างหายจากวงการไป จนกระทั่งในต้นปี ค.ศ. 2008 ได้กลับมาอีกครั้ง ในชื่อ ซาโอริ ฮาระ ด้วยการถ่ายภาพนู้ดเป็นครั้งแรกให้กับนิตยสารซาบรา พร้อมเซ็นสัญญากับบริษัทซอฟต์ ออน ดีมานด์ (เอสโอดี) ซึ่งบริษัทที่มีชื่อเสียงในด้านการถ่ายทำภาพยนตร์เอวี และได้แสดงในภาพยนตร์เรื่องแรกในปีถัดมา ทำยอดขายถึง 270,000 แผ่นในเดือนแรก ซึ่งสามารถทำรายได้เกือบ 700 ล้านเยน (30 ล้านบาท)
ทำให้เธอเป็นที่รู้จักในแวดวงภาพยนตร์เอวีของญี่ปุ่น เธอได้เขียนหนังสืออัตชีวประวัติของตัวเองในชื่อว่า "My Real Name Is Mai Kato: Why I Became an AV Actress" (本名、加藤まい　私がAV女優になった理由) ซึ่งเป็นเรื่องราวเกี่ยวกับประสบการณ์การทำงานของในการเป็นนักแสดงเอวีให้แฟน ๆ ได้ติดตาม พร้อมกับมีผลงานหนังสือภาพ โน นู้ด บาย กิชิน1 20 เอ็กซ์เอ็กซ์ โตเกียว
ในปี ค.ศ. 2010 ได้รางวัลนักแสดงนำหญิงยอดเยี่ยม ประเภท อะเดาท์ บรอดแคสติ้ง อวอร์ด จาก สกาย เพอร์เฟ็ค ทีวี และได้เป็นหนึ่งในนักแสดงนำในภาพยนตร์อีโรติกของฮ่องกงในระบบสามมิติเรื่อง "" ซึ่งเมื่อออกฉายแล้วประสบความสำเร็จอย่างมาก
เธอเข้าสู่วงการไอดอลครั้งแรกภายใต้ชื่อ ไม นานามิ เธอร้องเพลง Spicy Days (スパイシーデイズ) เพลงประกอบการ์ตูนแอนิเมชัน Marshmallow times ออกอากาศช่อง TV Osaka ปี 2004 ร่วมแสดงภาพยนตร์เรื่อง The Dream of Delinquent Boys (不良少年の夢 / Furyō Shōnen No Yume) และ horse-racing melodrama Haru Urara (Lovely Fields)
เธอถ่ายรูปชุดว่ายน้ำลงหนังสือภาพ Mai Nanami First Photobook เดือนพฤษภาคมปี 2005 และแผ่นดีวีดี Mai Nanami: Yamagishi Shin Digital Movie Museum วางจำหน่ายเดือนสิงหาคมปี 2005 เธอรับบทแสดงนำหญิงเภาพยนตร์ Reigo: The Deep Sea Monster vs the Battleship Yamato เปิดตัวที่งาน American Film Market จัดที่ Santa Monica, California เดือนพฤษภาคมปี 2005 ชื่อ Deep Sea Monster Reigo
หลังจากหายหน้าจากการแสดงระยะหนึ่ง เธอปรากฏตัวอีกครั้งภายใต้ชื่อ ซาโอริ ฮาระ ช่วงเดือนสิงหาคมปี 2008 พร้อมกับผลงานวิโอดีเว็กซี่ Clear Water เดือนต่อมาเธอถ่ายภาพนู้ดลงนิตรสารผู้ชาย Sabra พร้อมกับประกาศว่ามีสัญญาการแสดงหนัง AV กับทางค่าย Soft On Demand(SOD) เธอนำกลุ่ม SOD เข้ร่วมกิจกรรมต่อต้านโรคติดต่อทางเพศสัมพันธ์เดือนพฤศจิกายนปี 2009 เดิมทำหน้าที่โดย Nana Natsume นักแสดงหนัง AV จากค่าย SOD ผลงานชิ้นแรกกับทางค่าย SOD ของ Saori Hara วางจำหน่ายเดือนมกราคมปี 2009 มีชื่อว่า Real Celebrity Saori Hara: Miraculous AV Debut มีรายงานว่าขายได้ประมาณ 100,000 ชุด
ช่วงเปิดตัวการแสดง AV เธอรับงานถ่ายนู้ด NO NUDE by KISHIN 1 20XX TOKYO งานถ่ายนู้ดบริเวณพื้นที่สาธารณะเขตโตเกียว จัดโดย Asihi Press ช่างภาพในงานคือนาย คิชิน ชิโนยามะ ซึ่งชิโนยามะกล่าวว่าเค้าชอบการร่วมงานกับนักแสดง AV เนื่องจากไม่ต้องกังวล ว่าจะถ่ายภาพหลุด หรือผิดมุม แต่ทั้งชิโนยามะและซาโอริ ฮาระถูกปรับจากการอนาจารในที่สาธารณะ
ปลาดุกหนามไนเจอร์
ปลาดุกหนามไนเจอร์ () เป็นปลาน้ำจืดชนิดหนึ่ง มีชื่อวิทยาศาสตร์ว่า "Pseudodoras niger" ในวงศ์ปลาทอล์คกิ้งแคทฟิช (Doradidae)
มีรูปร่างค่อนข้างยาว มีส่วนหัวเป็นทรงกรวย มีกระดูกแข็ง ครีบอกมีเงี่ยงแข็ง ด้านข้างลำตัวมีชุดของแผ่นกระดูกแข็งคล้ายเกราะมีปลายแหลม เรียงตัวไปทางท้ายของลำตัวจนสุดปลายหาง ลำตัวมีสีเทาอมดำ ปลายแหลมของเกล็ดแข็งเป็นสีขาว ครีบหลัง ครีบหาง และครีบอกมีสีเข้ม
มีขนาดใหญ่เต็มที่ 1 เมตร แต่ขนาดโดยเฉลี่ยคือ 59 เซนติเมตร มักอาศัยอยู่เป็นฝูง หากินบริเวณพื้นน้ำ โดยกินอาหารจำพวก ซากพืช ซากสัตว์ อินทรียสารต่าง ๆ รวมทั้งไส้เดือนน้ำ, แมลง และสัตว์มีกระดองด้วย
พบกระจายพันธุ์ในลุ่มแม่น้ำหลักทางตอนเหนือของทวีปอเมริกาใต้ เช่น ประเทศโบลิเวีย, บราซิล, เวเนซุเอลา, เอกวาดอร์, เฟรนช์เกียนา, เปรู โดยอาศัยอยู่ในแหล่งน้ำที่เป็นแม่น้ำหรือบึงขนาดใหญ่ ที่มีสภาพน้ำค่อนข้างขุ่นหรือมีโคลนตมขุ่นตลอดทั้งปี มีอุณหภูมิประมาณ 21-29.8 องศาเซลเซียส ค่าความเป็นกรดเป็นด่างของน้ำ (pH) ประมาณ 5.0-9.0
เป็นปลาที่ใช้บริโภคกันในท้องถิ่น โดยมีชื่อเรียกในภาษาถิ่นว่า Cuyú-cuyú และยังนิยมเลี้ยงเป็นปลาสวยงามอีกด้วย
นางสาวจำแลงรัก
นางสาวจำแลงรัก เป็นบทประพันธ์ของ ณพุทธ สุศรี นำมาสร้างเป็นละครโทรทัศน์ไทย ในปี พ.ศ. 2554
นางสาวจำแลงรัก เป็นละครโทรทัศน์สัญชาติไทย สร้างโดยบริษัท เอ็กแซ็กท์ จำกัด
ออกอากาศทางช่อง 7
บทประพันธ์และบทโทรทัศน์โดย ณพุทธ สุศรี กำกับการแสดงโดย สิริวิทย์ อุปการ
! บทบาท 
! นักแสดง
คิมหันต์ ประจัญบาน ดาราหนุ่มสุดฮอตเกิดหลงป่าในระหว่างถ่ายทำภาพยนตร์ เขาได้รับการช่วยเหลือจาก อาโก๊ะ เด็กสาวชาวป่า 
ซึ่งใช้ร่างกายของเธอคลายอาการหนาวจากพิษไข้ให้แต่ทั้งคู่กลับถูก เล่าจาง พ่อของอาโก๊ะซึ่งเป็นหัวหน้าหมู่บ้านเข้าใจผิดว่ามีอะไรกัน จึงบังคับให้คิมหันต์แต่งงานกับบุตรสาวตนเป็นการรับผิดชอบ
คิมหันต์ทนใช้ชีวิตในป่าได้ไม่นานก็สบโอกาสหนีเข้าเมือง โดยหลอกอาโก๊ะว่าอีกไม่นานจะมารับไปอยู่ด้วยกัน อาโก๊ะเห็นสามีสุดที่รักเงียบหายไปก็เกรงว่าเป็นอันตราย 
เลยชวนอาปู้ เพื่อนรักต่างวัยไปตามหาคิมหันต์ที่กรุงเทพ ทั้งคู่ไปปรากฏตัวในงานแถลงภาพยนตร์เรื่องใหม่ของคิมหันต์ ทำให้นักข่าวแตกตื่นกันยกใหญ่ 
นายจอห์น ผู้จัดการส่วนตัวของคิมหันต์แก้ปัญหาโดยการบอกว่าอาโก๊ะเป็นเพียงสาวใช้ต่างด้าวของคิมหันต์ สถานการ์จึงคลี่คลายลง
แองจี้ แฟนสาวของคิมหันต์ซึ่งเป็นบุตรสาวของ เสี่ยทรงชัย ผู้อำนวยการสร้าง ไม่พอใจเรื่องที่เกิดขึ้น จึงหาทางกำจัดอาโก๊ะด้วยการกลั่นแกล้งต่างๆนานา 
แต่ก็ถูกอาโก๊ะตอบโต้จนเสียท่ากลับมาทุกครั้ง เธอจึงสั่งคิมหันต์หาทางไล่อาโก๊ะไปให้พ้นๆ คิมหันต์ไม่กล้าเกรงอาโก๊ะจะแฉว่าเธอเป็นเมียของเขาและจะเสียชื่อเสียง 
ในเวลานั้นคิมหันต์มีคู่แข่งเป็นดาราหน้าใหม่ชื่อ นาวิน คิมหันต์จึงต้องวางแผนร้ายกำจัดอาโก๊ะออกไปจากชีวิตด้วยสารพัดวิธี แต่อาโก๊ะก็ยังคงให้อภัยในตัวสามีเสมอ
เพราะเผ่าของเธอมีคติความเชื่อว่า "หากเป็นผัวเมียกันแล้ว ก็จะต้องรักกันตลอดไป แม้อีกฝ่ายจะเหลือเพียงเถ้าธุลีก็ตาม"
ออสการ์ พิสโตริอุส
ออสการ์ เลนเนิร์ด คาร์ล พิสโตริอุส (; 22 พฤศจิกายน ค.ศ. 1986 — ) เป็นนักวิ่งในกีฬาพาราลิมปิกชาวแอฟริกาใต้ ซึ่งรู้จักกันในฐานะ "เบลดรันเนอร์" และ "ชายไร้ขาที่วิ่งได้เร็วที่สุด" พิสโตริอุสซึ่งถูกตัดขาทั้งสองเป็นเจ้าของสถิติโลกในรายการ 100, 200 และ 400 เมตร (สปอร์ทคลาส T44) โดยด้านรายการแข่งขันและการวิ่งแข่งได้รับการช่วยเหลือจากชีต้าเฟล็กซ์-ฟุต (Cheetah Flex-Foot) ด้วยอุปกรณ์เสริมชนิดคาร์บอนไฟเบอร์จากบริษัทออสเซอร์ (Ossur) ในค.ศ. 2007 พิสโตริอุสได้เป็นส่วนหนึ่งในการเข้าร่วมการแข่งขันระดับนานาชาติเป็นครั้งแรกสำหรับนักกีฬาที่มีความสามารถทางด้านร่างกาย อย่างไรก็ตาม ขาเทียมของเขาได้ลดต่ำลงในขณะที่เขาร่วมการแข่งขัน และได้มีการสร้างข้อเรียกร้องว่าเขามีข้อได้เปรียบที่ไม่เป็นธรรมเหนือกว่านักวิ่งที่มีความสามารถทางด้านร่างกาย
ในปีเดียวกันนี้ สมาคมระหว่างประเทศแห่งสหพันธ์กรีฑา (IAAF) ได้แก้ไขเพิ่มเติมกฎของการห้ามใช้อุปกรณ์ทางเทคนิคที่รวมเอาสปริง, ล้อหรือองค์ประกอบอื่นๆที่ทำให้ผู้ใช้ได้เปรียบกว่านักกีฬารายอื่นที่ไม่ได้ใช้อุปกรณ์ดังกล่าว ซึ่งอ้างว่าการแก้ไขนี้ไม่ได้มุ่งเน้นเฉพาะพิสโตริอุสเท่านั้น หลังจากตรวจสอบติดตามการแข่งขันของเขา ตลอดจนการดำเนินการทดสอบ, นักวิทยาศาสตร์ได้ยึดเอามุมมองที่เห็นว่าพิสโตริอุสได้เปรียบมากกว่านักกีฬาที่ไม่มีแขนขาเทียม กับความแข็งแกร่งที่ได้พบเหล่านี้มาประกอบการพิจารณา เมื่อวันที่ 14 มกราคม ค.ศ. 2008 ทาง IAAF ได้ตั้งกฎให้เขาไม่มีสิทธิ์ในการแข่งขันภายใต้กฎที่กำหนดไว้ รวมทั้งในโอลิมปิกฤดูร้อน 2008 การตัดสินใจนี้ได้กลับเป็นผลตรงกันข้ามโดยศาลอนุญาโตตุลาการเพื่อการกีฬาเมื่อวันที่ 16 พฤษภาคม ค.ศ. 2008 ซึ่งศาลได้ระบุว่า IAAF ไม่ได้ให้หลักฐานเพียงพอที่จะพิสูจน์ว่าพิสโตริอุสจะใช้ขาเทียมของเขาได้ดีกว่านักกีฬาที่มีความสามารถทางด้านร่างกาย
เดือนมีนาคม ค.ศ. 2012 เขาได้ร่วมแข่งขันกรีฑาที่กรุงพริทอเรีย ซึ่งเป็นถิ่นเกิดของเขาเอง โดยทำเวลาได้ 45.20 วินาที ซึ่งดีกว่าเวลามาตรฐาน เอ สแตนดาร์ด ที่ 45.30 วินาที นอกจากนี้ เขายังเป็นนักกีฬาพิการสองขาคนแรกที่เข้าร่วมแข่งขันในกีฬากรีฑาในโอลิมปิก
ในวันที่ 14 กุมภาพันธ์ ค.ศ. 2013 เขาได้ถูกตำรวจจับกุมในข้อหาฆาตกรรมแฟนสาวชื่อรีวา สทีนคัมพ์ ในบ้านของตนเอง ในการพิจารณาคดีเมื่อ ค.ศ. 2014 เขาถูกวินิจฉัยว่าไม่มีความผิดฐานฆ่าคน แต่มีความผิดฐานฆ่าคนโดยไม่เจตนา (culpable homicide)
เฮ สลาฟ
เฮ สลาฟ แปลได้ว่า "เรา ชาวสลาฟ" เป็นเพลงปลุกใจของชาวสลาฟ ประพันธ์คำร้องครั้งแรก พ.ศ. 2377 เพลงนี้มีชื่อเรียกอย่างอื่นดังนี้ เฮ สโลวัก ("Hej, Slováci") โดย ซามูเอล โทมาสิค และตั้งแต่นั้นมาใช้เพลงนี้เป็นเพลงของกลุ่มอุดมการณ์ร่วมสลาฟ โดยเพลงนี้ใช้เป็นเพลงชาติของสหพันธ์สาธารณรัฐประชาชนยูโกสลาเวีย และเซอร์เบียและมอนเตเนโกร รวมทั้งเป็นเพลงชาติของชาวสโลวักอย่างไม่เป็นทางการ เพลงนี้ได้รับอิทธิพลมาจากเพลงชาติโปแลนด์ "มาซูแร็กดอมบรอฟสกีแยกอ" ตั้งแต่ปี พ.ศ. 2469 โดยเพลงเฮ สลาฟมีท่วงทำนองบรรเลงที่ช้ากว่าเพลงมาซูแร็กดอมบรอฟสกีแยกอ
ในภาษาเซอร์เบีย-โครเอเชีย มีความแตกต่างกันในการใช้อักษรลาติน และอักษรซีริลริก องเพลง "เฮ สลาฟ" ดังนี้:
โดยชื่อในภาษามาซีโดเนีย Sloveni (Еј, Словени) และ ภาษาสโลเวเนีย (Hej, Slovani) ซึ่งเดิมเป็นภาษาสโลวาเกีย (Hej, Slováci)
slovenská reč žije,
Dokiaľ naše verné srdce
za náš národ bije.
Žije, žije, duch slovenský,
bude žiť na veky,
Hrom a peklo, márne vaše
proti nám sú vzteky!
Jazyka dar sveril nám Boh,
Boh náš hromovládny,
Nesmie nám ho teda vyrvať
na tom svete žiadny;
I nechže je koľko ľudí,
toľko čertov v svete;
Boh je s nami: kto proti nám,
toho Parom zmetie.
I nechže sa aj nad nami
hrozná búrka vznesie,
Skala puká, dub sa láme
a zem nech sa trasie;
My stojíme stále pevne,
ako múry hradné
Čierna zem pohltí toho,
เฮ สลาฟ หรือ เราชาวสลาฟ เป็นเพลงชาติของยูโกสลาเวีย ตั้งแต่ พ.ศ. 2486 ถึง พ.ศ. 2534 (48 ปี) โดยประกาศใช้อย่างเป็นทางการ (ในพิธีสาบานตน) ที่จะแก้ไขรัฐธรรมนูญแห่งสหพันธ์สาธารณรัฐสังคมนิยมแห่งยูโกสลาเวีย โดยได้รับการรับรองโดยรัฐธรรมนูญเมื่อ 25 พฤศจิกายน พ.ศ. 2531 หลังจากที่ 43 ปีที่ประกาศใช้ โดยยังคงใช้ในฐานะเพลงพฤตินัยตัวแทนเพียงตามกฎหมายที่สอดคล้องกับความเป็นจริง
หลังจากการล่มสลายของยูโกสลาเวียในปี 2534-35 แต่เพลงเฮ สลาฟ ยังคงใช้เป็นเพลงชาติของสหพันธ์สาธารณรัฐยูโกสลาเวีย หลังจากที่เปลี่ยนชื่อประเทศใหม่เป็นเซอร์เบียและมอนเตเนโกร เมื่อ พ.ศ. 2546 ทั้งสองประเทศที่มีการใช้เพลงชาติใหม่ซึ่งมาแทนที่เพลงเฮสลาฟ หลังจากการลงประชามติแยกประเทศเซอร์เบียและมอนเตรเนโกร เพลงนี้ยังคงเป็นเพลงชาติของทั้งสองประเทศอยู่ต่อไป
เพลงชาติมอนเตเนโกรมีชื่อว่า "โอซีเยดลามายสกาโซโร" ส่วนเพลงชาติเซอร์เบียมีชื่อว่า "โบเช ปราฟเด" บางครั้งอาจมีการใช้สลับกัน อย่างไรก็ดี ความพยายามนี้เกิดขัดข้องลงหลังจากพรรคประชาชนมอนเตเนโกร และพรรคสังคมนิยมประชาชนมอนเตเนโกร นำเสนอเพลงชาติ และเพลงปลุกใจรักชาติของมอนเตเนโกรในอดีตคือ "โอนาโม, นาโม!" อย่างไรก็ตามเพลงเฮสลาฟยังใช้เป็นเพลงชาติจนถึงปี พ.ศ. 2549 ซึ่งในปัจจุบันยังใช้เพลงนี้เป็นกลุ่มประเทศสลาฟอย่างไม่เป็นทางการ
จำลอง เอี่ยมแจ้งพันธุ์
พลตำรวจเอก จำลอง เอี่ยมแจ้งพันธ์ อดีตรัฐมนตรีช่วยว่าการกระทรวงสาธารณสุข ในรัฐบาลของ พ.ต.ท.ทักษิณ ชินวัตร และอดีตผู้ช่วยผู้บัญชาการตำรวจแห่งชาติ
จำลอง เอี่ยมแจ้งพันธ์ เกิดเมื่อวันที่ 7 ธันวาคม พ.ศ. 2478 ที่จังหวัดนครสวรรค์ เป็นบุตรของนายฮะ เอี่ยมแจ้งพันธ์ กับนางเหรียญ เอี่ยมแจ้งพันธ์ จบการศึกษาจากโรงเรียนนายร้อยตำรวจ รุ่นที่ 13
พล.ต.อ.จำลอง เคยดำรงตำแหน่งผู้บัญชาการตำรวจนครบาล ในระหว่างปี พ.ศ. 2535 - พ.ศ. 2537 และได้รับตำแหน่งสูงสุดคือ รองผู้บัญชาการตำรวจแห่งชาติ (รอง ผบ.ตร.) ฝ่ายจราจรโครงการพระราชดำริ ต่อมาหลังเกษียณอายุราชการ ได้เข้าร่วมงานการเมืองกับพรรคไทยรักไทย โดยลงสมัคร ส.ส.ในระบบบัญชีรายชื่อ ลำดับที่ 89 และได้รับการแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของ พ.ต.ท.ทักษิณ ชินวัตร ในช่วงปลายปี พ.ศ. 2546
ยอร์กเชอร์เทร์เรียร์
ยอร์กเชอร์เทร์เรียร์ () เป็นพันธุ์หมาชนิดเทร์เรียร์ขนาดเล็ก พัฒนาในคริสต์ศตวรรษที่ 19 ในเทศมณฑลยอร์กเชอร์ ประเทศอังกฤษ เพื่อจับหนูในโรงงานทอผ้า และยังใช้ในการพนันจับหนู (rat-baiting) เอกลักษณ์ของพันธุ์นี้ คือ ขนาดใหญ่สุด 3.2 กิโลกรัม และขนสีเทา ดำและแทน มีชื่อเล่นว่า "ยอร์กี" (Yorkie) เป็นหมาเพื่อน (companion dog) ที่ได้รับความนิยม
ไทยในสวีเดน
ชาวไทยในสวีเดน () เป็นชาวไทยที่อาศัยอยู่ในประเทศสวีเดน ซึ่งปัจจุบันมีประมาณ 41,000 คนพำนักอยู่ในประเทศดังกล่าว โดยมีผู้ย้ายถิ่นฐานที่มีจำนวนเติบโตในช่วงไม่กี่ปีที่ผ่านมา ดังใน ค.ศ. 2000 มีคนไทย 786 รายในสวีเดน ต่อมาใน ค.ศ. 2009 มีจำนวนเพิ่มขึ้นเป็น 2,994 ราย ซึ่งเพิ่มขึ้นเกือบสี่เท่า นอกจากนี้ ยังมีชาวไทยหลายคนที่ถือสัญชาติสวีเดนทั้งหมดกว่า 11,000 ราย ที่เกิดในประเทศไทย โดยส่วนใหญ่แล้วนับถือศาสนาพุทธทั้งหมดในประเทศสวีเดน
จากค.ศ. 1969 ถึง 2002 มีการรับเด็กไทยไปเป็นบุตรบุญธรรม 1,680 รายในสวีเดน คนไทยจำนวนมากเป็นแรงงานข้ามประเทศในการเก็บผลไม้ขนาดเล็ก ช่วงทศวรรษแรกของยุค 2000 สตรีไทยย้ายถิ่นฐานไปอยู่สวีเดนมากขึ้นจากการแต่งงาน และในค.ศ. 2009 ต่างก็ได้รับใบอนุญาตหมายเลข 1 875 หลังจากเริ่มมีความสัมพันธ์ต่อชาวสวีเดน เกือบ 80% ของคนไทยในสวีเดนเป็นผู้หญิง แม้ว่าเหตุผลส่วนใหญ่จะเชื่อว่าการแต่งงานเหล่านี้มีแต่ความสุข แต่เมื่อเร็วๆนี้ สื่อมวลชนได้สร้างความสนใจต่อกรณีสตรีไทยในสวีเดนที่อาจอยู่ในภาวะเสี่ยงส่วนหนึ่ง
เลลีสตัด
เลลีสตัด () เป็นเมืองในประเทศเนเธอร์แลนด์ เป็นเมืองหลวงของจังหวัดเฟลโวลันด์  เป็นเมืองที่สร้างจากการถมทะเล ก่อตั้งในปี ค.ศ. 1967 อยู่ต่ำกว่าระดับน้ำทะเล 5 เมตร
กรูจอนตส์
กรูจอนตส์ (, ) หรือ เกราเด็นซ์ () เป็นเมืองในประเทศโปแลนด์ ตั้งอยู่ทางตอนเหนือของประเทศบนฝั่งแม่น้ำวิสตูลา มีประชากร 96,042 คน (ค.ศ. 2010) มีอุตสาหกรรมสินค้าเหล็ก เครื่องจักรการเกษตร รองเท้า
มาสทริชท์
มาสทริชท์ หรือ มาสตริคต์ () เป็นเมืองในประเทศเนเธอร์แลนด์ ตั้งอยู่ทางตอนใต้ในจังหวัดลิมบูร์ก และเป็นเมืองหลวงของจังหวัด ตั้งอยู่ริมฝั่งแม่น้ำมาส ใกล้เขตแดนประเทศเบลเยียม เมืองมาสทริชท์เป็นที่รู้จักในฐานะเมืองแห่งประวัติศาสตร์ วัฒนธรรม ประเพณีพื้นบ้าน และการศึกษา ยังมีชื่อเสียงด้านการค้าขายและพักผ่อนของนักท่องเที่ยว ด้านอุตสาหกรรม มีการผลิตเหล็กกล้า เคมีภัณฑ์ ซีเมนต์ กระดาษ แก้ว เครื่องปั้นเผา ซิการ์ เป็นตลาดค้าธัญพืชและเนยเหลว
การที่อยู่ติดแนวเขตแดนทำให้ถูกปิดล้อมและถูกยึดครองบ่อยครั้ง สเปนได้ยึดครองใน ค.ศ. 1579 ทำให้ชาวเมืองถูกสังหารไปเป็นจำนวนมากจากการลุกขึ้นต่อต้าน ต่อมาใน ค.ศ. 1673 ค.ศ. 1748 และ ค.ศ. 1794 ฝรั่งเศสเข้ายึดครอง ในสงครามโลกครั้งที่สอง เยอรมนีได้เข้ายึดครองระหว่างปี ค.ศ. 1940-1944 ใน ค.ศ. 1992 มีการลงนามในสนธิสัญญาก่อตั้งสหภาพยุโรปขึ้นที่เมืองนี้
ซโวลเลอ
ซโวลเลอ () เป็นเมืองในประเทศเนเธอร์แลนด์ เป็นเมืองหลวงของจังหวัดโอเฟอไรส์เซิล อยู่ห่างจากเมืองอัมสเตอร์ดัมทางตะวันออกเฉียงเหนือ 120 กิโลเมตร ตั้งอยู่บนฝั่งแม่น้ำไอส์เซิล เป็นเมืองชุมทางรถไฟ มีอุตสาหกรรมต่อเรือและอุตสาหกรรมเหล็ก มีประชากรราว 120,000 คน
ไอส์เซิลเมร์
ไอส์เซิลเมร์ () เป็นทะเลสาบตื้น มีเนื้อที่ 1,100 ตารางกิโลเมตร เป็นพื้นน้ำส่วนในของอ่าวเซยเดอร์เซ อยู่ใจกลางของเขตแดนของจังหวัดเฟลโฟลันด์ จังหวัดนอร์ทฮอลแลนด์ และจังหวัดฟรีสลันด์ มีความลึกเฉลี่ย 5 ถึง 6 เมตร ไอส์เซิลเมร์ถือเป็นทะเลสาบที่ใหญ่ที่สุดในยุโรปตะวันตก ปัจจุบันไอส์เซิลเมร์มีขนาดเล็กลง เนื่องจากมีโครงการพัฒนาพื้นที่ รับน้ำจากแม่น้ำไอส์เซิล
การาชิงกา
การาชิงกา () เป็นเมืองในประเทศบราซิล ตั้งอยู่ทางตะวันออกของรัฐมีนัสเชไรส์ ในปี ค.ศ. 2009 มีประชากร 85,472 คน มีพื้นที่ 1,251 ตร.กม. มีความสูงเหนือระดับน้ำทะเล 578 เมตร มีจุดสูงสุดที่ระดับ 1,516 เมตร
เรือบรรทุกเครื่องบินเหลียวหนิง
เรือบรรทุกเครื่องบินเหลียวหนิง (; ) เป็นเรือบรรทุกเครื่องบินลำแรกของสาธารณรัฐประชาชนจีน
เรือบรรทุกเครื่องบินเหลียวหนิง เดิมชื่อว่า เรือบรรทุกเครื่องบินวาร์ยัก (; ) เป็นเรือบรรทุกเครื่องบินชั้นคุซเนตซอฟของโซเวียต ต่อขึ้นที่อู่ต่อเรือที่เมืองไมโคเลฟ ติดทะเลดำ ทางตอนใต้ของยูเครน ปล่อยลงน้ำเมื่อปี ค.ศ. 1988 เดิมมีชื่อว่า "รีกา" ตามชื่อกรุงรีกา เมืองหลวงของลัตเวีย ซึ่งในขณะนั้นเป็นหนึ่งใน 15 สาธารณรัฐของโซเวียต แต่ต่อมาได้เปลี่ยนชื่อเป็น "วาริยัก" ตามชื่ออดีตเรือลาดตระเวนหุ้มเกราะของรัสเซีย ชื่อ "วาริยัก" มาจากภาษายูเครน หมายถึง วารันเจียน
การก่อสร้างเรือหยุดลงตั้งแต่ปี ค.ศ. 1992 โดยยังไม่ได้ติดตั้งระบบอิเลคทรอนิกส์ เนื่องจากขาดงบประมาณ และเมื่อโซเวียตล่มสลายลง เรือลำนี้ก็ตกเป็นของประเทศยูเครนและถูกจอดทิ้งไว้โดยไม่ได้บำรุงรักษา ถูกนำออกมาประมูลในปี ค.ศ. 1998 ในฐานะเรือเปล่า ไม่มีเครื่องยนต์ หางเสือ และระบบควบคุม และประมูลได้ไปในราคา 20 ล้านดอลลาร์สหรัฐ โดยบริษัทท่องเที่ยวจากมาเก๊า ซึ่งระบุว่าจะนำเรือลำนี้ไปสร้างเป็นคาสิโนลอยน้ำที่ท่าเรือมาเก๊า เช่นเดียวกับเรือบรรทุกเครื่องบินลำอื่นๆ ของโซเวียตที่เคยถูกบริษัทจีนประมูลไปเป็นสถานที่ท่องเที่ยว คือ เรือบรรทุกเครื่องบินเคียฟทอดสมออยู่ที่เทียนจิน และเรือบรรทุกเครื่องบินมินสก์ทอดสมออยู่ที่เซินเจิ้น
ช่วงปี 2001-2002 เรือถูกชักลากมายังประเทศจีน และเข้าเทียบท่าที่เมืองต้าเหลียน ปัจจุบันเรือลำนี้อยู่ในการครอบครองของกองทัพเรือปลดแอกประชาชน อยู่ระหว่างการปรับปรุงให้เป็นเรือบรรทุกเครื่องบินลำแรกของจีน มีกำหนดทดสอบการเดินเรือในปี ค.ศ. 2011 เพื่อเตรียมเข้าประจำการ โดย Jane's Information Group ระบุว่าเรือลำนี้อาจใช้ชื่อว่า ชี หลาง () ตามชื่อแม่ทัพเรือจีนในช่วงต้นราชวงศ์ชิง ผู้นำทัพเรือจีนสู้กับดัตช์และพิชิตเกาะไต้หวันได้ในปี ค.ศ. 1681
กัมพูชา (แอ๊ด คาราบาว)
กัมพูชา เป็นสตูดิโออัลบั้มเดี่ยวลำดับแรกของ ยืนยง โอภากุล (แอ๊ด คาราบาว) โดยทำขึ้นภายหลังจากที่วงคาราบาวออกอัลบั้ม ท.ทหารอดทน โดยวางตลาดครั้งแรกในกลางเดือนพฤษภาคม พ.ศ. 2527 แต่ไม่ประสบความสำเร็จเท่าที่ควร
กองพลน้อยแดงอิตาลี
กองพลน้อยแดงอิตาลี (Red Brigades) เป็นกลุ่มนิยมลัทธิคอมมิวนิสต์ที่ต้องการแยกประเทศอิตาลีออกจากการเป็นพันธมิตรของชาติตะวันตก ก่อตั้งเมื่อ พ.ศ. 2512 โดยมีจุดเริ่มต้นจากขบวนการนักศึกษา เน้นการต่อสู้ด้วยความรุนแรงเพื่อให้เกิดการปฏิวัติสังคม และเรียกร้องให้อิตาลีถอนตัวออกจากนาโต
ตั้งแต่ พ.ศ. 2523 เป็นต้นมา กองพลน้อยแดงอิตาลีเริ่มเสื่อมถอยลง ใน พ.ศ. 2527 ได้แตกออกเป็นสองกลุ่มย่อย ยังคงปฏิบัติการด้วยความรุนแรงอยู่ แต่ไม่เป็นข่าวดังเหมือนช่วงแรกๆของปฏิบัติการ ปฏิบัติการของกองพลน้อยแดงอิตาลีที่เคยเป็นข่าวดังคือการลักพาตัวอัลโดโมโร อดีตนายกรัฐมนตรีของอิตาลีไปสังหารเมื่อ พ.ศ. 2521 และการลักพาตัวนายทหารสหรัฐอเมริกา เมื่อ พ.ศ. 2524 แต่ไม่สำเร็จ
แนวร่วมปลดปล่อยแห่งชาติคอร์ซิกา
แนวร่วมปลดปล่อยแห่งชาติคอร์ซิกา (; ภาษาคอร์ซิกา: Fronte di Liberazione Naziunale Corsu) เป็นกลุ่มที่ก่อตั้งเมื่อ พ.ศ. 2519 เพื่อเรียกร้องเอกราชของดินแดนคอร์ซิกา ซึ่งเป็นดินแดนชายฝั่งทะเลเมดิเตอร์เรเนียนออกจากประเทศฝรั่งเศส การดำเนินงานของกลุ่มเน้นการโจมตีและก่ออาชญากรรมในบริเวณคอร์ซิกา โจมตีธนาคารและสิ่งอำนวยความสะดวกสำหรับนักท่องเที่ยว ในช่วง พ.ศ. 2523–2533 เกิดความแตกแยกภายในแนวร่วมปลดปล่อยแห่งชาติเคอร์สิกาจนเกิดเป็นกลุ่มย่อยต่าง ๆ มากมาย ต่อมากลุ่มย่อยเหล่านี้ได้กลับมารวมตัวกันอีกครั้งเมื่อ พ.ศ. 2542
สมถวิล สังขะทรัพย์
นางสมถวิล สังขะทรัพย์ เป็นผู้ก่อตั้งโรงเรียนสมถวิล สุขุมวิท 67 โรงเรียนดวงถวิล โรงเรียนสมถวิล ราชดำริ โรงเรียนสมถวิล หัวหิน โรงเรียนอนุบาลสมาคมสตรีไทยและแผนกรับเลี้ยงเด็กยากจน โรงเรียนสอนภาษา สมาคมนักเรียนเก่าญี่ปุ่น ในพระบรมราชูปถัมภ์ โรงเรียนศูนย์ฝึกอาชีวเกษตรสงเคราะห์ (จังหวัดเชียงใหม่ และจังหวัดสระบุรี)
นางสมถวิล สังขะทรัพย์ เกิดเมื่อวันที่ 2 เมษายน พ.ศ. 2460 ฝั่งธนบุรี สมรสกับร้อยโทอุดม สังขะทรัพย์ มีธิดา 5 คน (จิตติมา, ธาริณี, ฤดีรัตน์, กิ่งมณี, และพิตราภรณ์) จบการศึกษามัธยมจากโรงเรียนสายปัญญา พ.ศ. 2474 ประกาศนียบัตรครูประถม พ.ศ. 2475 สอบได้วิชาชุดครูมัธยม พ.ศ. 2477 และเข้ารับราชการครูโรงเรียนสายปัญญา แล้วไปศึกษาวิชาครูอนุบาลที่ Toyo Eiwa Kindergarten Teacher's Training College กรุงโตเกียว ประเทศญี่ปุ่น เมื่อ พ.ศ. 2481-2483 และศึกษาต่อที่ Post Graduated Course ที่ Lumbuth Teacher's College เมืองโอซากา พ.ศ. 2484 เมื่อกลับมาไทย ก็ย้ายมาสังกัดมาอยู่ที่โรงเรียนการเรือนพระนครแผนกอนุบาลละอออุทิศ ต่อมาได้ลาออกจากราชการเมื่อ พ.ศ. 2490 ซึ่งเป็นช่วงเริ่มต้นของโรงเรียนสมถวิล ที่ดำเนินการก่อตั้งมาตั้งแต่ปี พ.ศ. 2489
ได้พระบรมราชโองการโปรดเกล้าโปรดกระหม่อมแต่งตั้งให้เป็นวุฒิสมาชิก สมาชิกสภาปฏิรูป และสมาชิกสภานิติบัญญัติ จากนั้นยังได้รับแต่งตั้งให้ดำรงตำแหน่งผู้พิพากษาสมทบ ศาลคดีเด็กและเยาวชน เป็นที่ปรึกษาคณะกรรมการ และเป็นกรรมการในสมาคมต่างๆอีกหลายสมาคม
นางสมถวิล ถึงแก่กรรม เมื่อคืนวันที่12 มิถุนายน พ.ศ. 2554 ด้วยภาวะแทรกซ้อนจากโรคความดันโลหิตสูง
กองทัพสาธารณรัฐไอร์แลนด์
กองทัพสาธารณรัฐไอร์แลนด์ (; ) เป็นขบวนการของชนกลุ่มน้อยชาวไอริชที่นับถือศาสนาคริสต์นิกายโรมันคาทอลิกในไอร์แลนด์เหนือ ต่อสู้เพื่อเรียกร้องเอกราชจากสหราชอาณาจักร โดยใช้ความรุนแรง เช่น การลอบสังหาร การปล้นธนาคาร และการวางระเบิดพลเรือนมาตั้งแต่เริ่มก่อตั้งองค์กรเมื่อ พ.ศ. 2512 วัตถุประสงค์หลักคือต้องการแยกไอร์แลนด์เหนือออกจากสหราชอาณาจักรที่ประชาชนส่วนใหญ่นับถือศาสนาคริสต์นิกายโปรแตสแตนท์ เพื่อไปรวมกับประเทศไอร์แลนด์
กองทัพสาธารณรัฐไอร์แลนด์ได้รับการสนับสนุนจากชาวไอริชที่นับถือนิกายโรมันคาทอลิกในพื้นที่และที่อยู่ต่างแดน เช่นในสหรัฐอเมริกาและแคนาดาซึ่งเป็นแหล่งเงินทุนสำคัญทำให้กองทัพสาธารณรัฐไอร์แลนด์ยังยืนหยัดต่อสู้กับรัฐบาลอังกฤษได้
พ.ศ. 2541 กองทัพสาธารณรัฐไอร์แลนด์และกลุ่มซันเฟนได้ประกาศวางอาวุธและลงนามในสนธิสัญญาสงบศึกกับอังกฤษและขบวนการอื่น ๆ ของชาวไอริช ความขัดแย้งที่เกิดขึ้นเกี่ยวกับข้อตกลงในการวางอาวุธ ทำให้สมาชิกกองทัพสาธารณรัฐไอร์แลนด์บางส่วนไม่พอใจ ประกาศแยกตัวออกมาตั้งกองทัพสาธารณรัฐไอร์แลนด์ใหม่เมื่อ พ.ศ. 2542 และออกปฏิบัติการด้วยความรุนแรงต่อไป
รัฏฐาภิบาลผสมกัมพูชาประชาธิปไตย
รัฏฐาภิบาลผสมกัมพูชาประชาธิปไตย ( "รฎฺฐาภิบาลจมฺรุะกมฺพุชาบฺรชาธิบเตยฺย"; ) เป็นการรวมตัวของกลุ่มการเมืองในกัมพูชาได้แก่เขมรแดง ภายใต้การนำของเขียว สัมพันและพล พต แนวร่วมปลดปล่อยแห่งชาติประชาชนเขมรของซอนซาน และพรรคฟุนซินเปกของสมเด็จพระนโรดม สีหนุ เพื่อจัดตั้งรัฐบาลผสมกัมพูชาประชาธิปไตยใน พ.ศ. 2525 โดยการผลักดันของกระทรวงการต่างประเทศของไทย สหรัฐและจีน โดยมีสมเด็จพระนโรดม สีหนุ เป็นผู้นำอย่างเป็นทางการ รัฏฐาภิบาลผสมกัมพูชาประชาธิปไตยเป็นตัวแทนของกัมพูชาในสหประชาชาติตั้งแต่ พ.ศ. 2525 – 2535 ทั้งนี้ เขมรแดงได้ยุบพรรคคอมมิวนิสต์กัมพูชาไปตั้งแต่ พ.ศ. 2524
เมื่อพลเอกชาติชาย ชุณหะวัณขึ้นเป็นนายกรัฐมนตรีได้ดำเนินนโยบายเปลี่ยนสนามรบให้เป็นสนามการค้า ทำให้นำไปสู่การเจรจากับเวียดนามจนเวียดนามถอนทหารออกจากกัมพูชาจนหมดใน พ.ศ. 2532 ต่อมา เมื่อเกิดการเจรจาสันติภาพกัมพูชา เขมรแดงเกิดความหวาดระแวงว่าการเข้าร่วมในข้อตกลงปารีสอาจเป็นกลลวงให้วางอาวุธเพื่อจับตัวไปดำเนินคดีฆ่าล้างเผ่าพันธุ์ เขมรแดงจึงถอนตัวออกจากการเจรจาสันติภาพ และไม่เข้าร่วมการเลือกตั้งไม่ยอมปลดอาวุธและไม่ยอมให้ประชาชนฝนเขตของตนลงทะเบียนเพื่อเข้าร่วมการเลือกตั้งใน พ.ศ. 2536 ทำให้สหประชาชาติคว่ำบาตรเขมรแดง รัฏฐาภิบาลผสมกัมพูชาประชาธิปไตยจึงยุติลง
การปะทุของภูเขาไฟปูเยอวย พ.ศ. 2554
การปะทุของภูเขาไฟปูเยอวย พ.ศ. 2554 เกิดขึ้นเมื่อวันที่ 4 มิถุนายน พ.ศ. 2554 เป็นการปะทุของภูเขาไฟในประเทศชิลี ผลของการปะทุทำให้ต้องทำการอพยพชาวบ้านกว่า 3,500 คน และสั่งปิดสนามบินในประเทศชิลี, ประเทศอาร์เจนตินา โดยสนามบินในกรุงบัวโนสไอเรสปิดทำการระหว่างวันที่ 4 มิถุนายน ถึง 8 มิถุนายน ซึ่งหลายประเทศต่างได้รับผลกระทบจนต้องยกเลิกเที่ยวบินหลายเที่ยวบินอาทิ สนามบินในประเทศนิวซีแลนด์, ประเทศอุรุกวัย,ประเทศออสเตรเลีย รัฐแทสเมเนีย แอดิเลดและประเทศบราซิลทางการสั่งปิดชายแดนระหว่างประเทศประเทศชิลีและประเทศอาร์เจนตินา ทั้งนี้ภูเขาไฟปูเยอวยเคยเกิดการระเบิดครั้งสุดท้ายเมื่อปี ค.ศ. 1960 ถือเป็นการปะทุในรอบ 50 ปี
ด้วงกว่างสามเขาจันทร์
ด้วงกว่างสามเขาจันทร์ หรือ ด้วงกว่างสามเขาคอเคซัส (; ) เป็นด้วงกว่างสามเขาสีดำที่มีขนาดใหญ่ที่สุดในประเทศไทย ตัวที่ใหญ่ที่สุดพบเก็บรักษาอยู่ที่พิพิธภัณฑ์แมลงของมหาวิทยาลัยเกษตรศาสตร์ บางเขน มีขนาดลำตัวยาวถึง 120 มิลลิเมตร
ลักษณะเขาหน้าซึ่งเป็นเขาตั้งขึ้นที่ส่วนหัวมีฟันงอกแยกออกมาด้านในบริเวณใกล้โคนเขา ขนาดของด้วงกว่างชนิดนี้ตัวเล็กก็จะมีเขาสั้น เขาหน้าเป็นแฉกสามแฉก ส่วนตัวใหญ่ เขาหน้าเป็นปลายแหลมปลายเดี่ยวค่อนข้างยาว ปัจจุบันพบเฉพาะภาคตะวันออก โดยเฉพาะที่จังหวัดจันทบุรี แถบเขตรักษาพันธุ์สัตว์ป่าเขาสอยดาวและบางส่วนของน้ำตกพลิ้ว, น้ำตกตรอกนอก เท่านั้น แต่จะพบมากทางตะวันตกของประเทศมาเลเซีย และเกาะสุมาตราของอินโดนีเซีย ซึ่งมีขนาดใหญ่กว่าที่พบในประเทศไทย ตัวที่มีขนาดใหญ่อาจมีลำตัวยาวถึง 130 มิลลิเมตร ซึ่งด้วงกว่างสามเขาคอเคซัสถือเป็นด้วงกว่างสามเขาที่ใหญ่และยาวที่สุดในโลกด้วย
ขณะที่ตัวเมียมีขาสั้นกว่าตัวผู้ ลำตัวมีผิวหยาบเป็นรอยโดยเฉพาะส่วนหัวและสันหลังอก มีปีกที่มีผิวหยาบเป็นเม็ด แต่มีขนอ่อนสีน้ำตาลแดงปกคลุมอยู่ซึ่งมองเห็นได้ชัดเจน
ตัวยาวที่สุดพบที่เกาะสุมาตรา ประเทศอินโดนีเซีย ยาว 130 มิลลิเมตร และพบมากในทางตะวันตกของมาเลเซีย ระยะเป็นตัวหนอนจะกินระยะเวลานาน 2-3 ปี ซึ่งนับมากกว่าด้วงกว่างชนิดอื่น ๆ มักพบเป็นตัวเต็มวัยในช่วงฤดูผสมพันธุ์ คือ ประมาณปลายเดือนพฤษภาคมถึงสิงหาคม
http://www1.kamakuranet.ne.jp/kabu/beet/x-manual-cau2.htm The breeding manual of a "Chalcosoma caucasus"]
เวลเซน
เวลเซน () เป็นเมืองในประเทศเนเธอร์แลนด์ ในจังหวัดนอร์ทฮอลแลนด์ ตั้งอยู่บนทั้งสองด้านของคลองนอร์ทซี เป็นท่าเรือของเมืองอัมสเตอร์ดัม ผลิตเหล็กและเหล็กกล้า ปุ๋ยเคมี และซีเมนต์
เฮร์เลิน
เฮร์เลิน () เป็นเมืองทางตะวันออกเฉียงใต้ของประเทศเนเธอร์แลนด์ เป็นเมืองที่ใหญ่ที่สุดอันดับ 2 ของจังหวัดลิมบูร์ก มีประชากรราว 220,000 คน เมืองผลิตเคมีภัณฑ์ ในปลายศตวรรษที่ 19 เมืองเฮร์เลินเป็นศูนย์กลางอุตสาหกรรมการทำเหมืองถ่านหินในเนเธอร์แลนด์
เฮงเงโล
เฮงเงโล () เป็นเมืองทางตะวันออกของประเทศเนเธอร์แลนด์ ในจังหวัดโอเฟอไรส์เซิล ตั้งอยู่ริมทางหลวงพิเศษระหว่างเมืองสาย A1/E30 และ A35 และมีสถานีเดินทางไปยังอัมสเตอร์ดัม ฮันโนเวอร์ เบอร์ลิน เมืองผลิตเกลือ สิ่งทอ เครื่องมืออิเล็กทรอนิกส์ และเครื่องดื่ม
โรงเรียนตะกั่วป่า “เสนานุกูล”
โรงเรียนตะกั่วป่า เสนานุกูล จังหวัด พังงา เริ่มก่อตั้งเมื่อเมื่อ พ.ศ. 2443 โดยท่านเจ้าคุณมหานายก ผู้ตรวจการคณะสงฆ์ได้จัดตั้งขึ้นเป็นทำนองโรงเรียนในวัด อาศัยศาลาโรงธรรมของวัดใหม่กำแพง (วัดเสนานุชรังสรรค์ ในปัจจุบัน) เป็นตัวโรงเรียน
ครั้นต่อมา ในปี พ.ศ. 2448 พระราชเมธี ผู้ตรวจการคณะสงฆ์มาตรวจเห็นว่ามีเด็กเข้ามาเล่าเรียนเป็นจำนวนมาก 80 - 90 คน ควรจะจัดให้เป็นตัวโรงเรียนหลวงขึ้นได้ จึงจัดหาครูให้คนหนึ่ง ตั้งนามโรงเรียนว่า "คณะราษฎร์บำรุง" ดำรงอยู่ในอุปการะของท่านพระอุดมปัญญา (น่วม) เจ้าคณะเมืองตะกั่วป่า เป็นผู้สอดส่องดูแลการสอน การปกครอง ความเป็นอยู่ของครูและนักเรียนตลอดมา ส่วนครูได้รับเงินเดือนของรัฐบาลส่วนท้องถิ่นการจัดการสอนมี ชั้นมูล 1,2,3 ตามลำดับ
ผู้ที่เป็นครูใหญ่โรงเรียนหลังนี้ คือ
โรงเรียนเสนานุกูล ในปี พ.ศ. 2449 พระเสนานุชิต (ฉิม) ผู้ว่าราชการเมืองตะกั่วป่า (สมัยตะกั่วป่ายังเป็นจังหวัด) เห็นว่ายุวชนใน ตำบลตลาดเหนือ ตลาดใต้ (ตำบลตะกั่วป่าในปัจจุบัน) กับตำบลใกล้เคียงมีจำนวนมากที่ยังไม่ได้รับการศึกษา เพราะสถานที่ศึกษามีน้อยไม่เพียงพอกับจำนวนของเด็ก เห็นสมควรที่จะทะนุบำรุงโรงเรียนที่มีอยู่แล้วในวัดใหม่กำแพง (เสนานุชรังสรรค์) ให้เจริญขึ้น และให้มีห้องเรียนเพียงพอกับจำนวนนักเรียน จึงได้ขอเรี่ยไรเงินจากเงินเดือนข้าราชการคนละ 1 เดือน ส่วนที่ยังขาดอยู่ให้พ่อค้า นายเหมืองแร่ช่วยกันออกจนพอ ได้เงินรวมทั้งสิ้น 5,000 บาทเศษ จึงได้สร้างโรงเรียนขึ้นตรงหน้าวัดเสนานุชรังสรรค์ ภายนอกกำแพงด้านตะวันออกของวัด การสร้างนั้นเกณฑ์ราษฎรตำบลใกล้เคียงให้หาตัวไม้ เครื่องประกอบและช่วยสร้าง จ้างนายช่างเป็นผู้อำนวยการก่อสร้าง จนแล้วเสร็จเมื่อ พ.ศ. 2452 ย้ายนักเรียนมาเรียนเฉพาะชั้นมูล 1,2,3 ส่วนชั้นเตรียมให้คงเรียนที่เดิมไปก่อน แต่ครูใหญ่มีเฉพาะโรงเรียนใหม่หลังเดียว แล้วท่านจึงได้ตั้งนามโรงเรียนให้พ้องกับนามของท่านและข้าราชการว่า โรงเรียน เสนานุกูล (เสนา = ข้าราชการ) ดำรงอยู่ด้วยอุปการะของผู้ว่าราชการจังหวัดและเจ้าคณะจังหวัดทางคณะสงฆ์ ส่วนครูรับเงินเดือนของรัฐบาลซึ่งกระทรวงจัดเบิกจ่ายให้ การจัดสอนชั้นต้น มีชั้นมูล 1,2,3 แล้วจึงเลื่อนขึ้นเรียนชั้นประถมปีที่ 1,2,3 ตามลำดับ สอนภาษาไทยตลอดทุกชั้น
ต่อมาในปี พ.ศ. 2465 ประกาศใช้พระราชบัญญัติประถมศึกษา จึงเริ่มเก็บเงินค่าเล่าเรียนชั้นประถม 1-3 คนละ 2 บาทต่อปี มัธยมปีที่ 1-3 คนละ 4 บาท ต่อปี ส่วนชั้นประถมนั้นภายหลังได้เพิ่มชั้นประถมปีที่ 4 เป็นประโยคประถมบริบูรณ์ ครูใหญ่ที่สอนเฉพาะโรงเรียนหลังนี้ คือ
ในสมัยนี้การศึกษาเจริญขึ้น การเรียนการสอนก็ได้รับผลมากทั้งจัดเป็นโรงเรียนสหศึกษาด้วย จึงมีนักเรียนมากขึ้นตามลำดับ
โรงเรียนประจำอำเภอตะกั่วป่า "เสนานุกูล" หลังเดิมชำรุดทรุดโทรมมากจนเหลือความสามารถ ที่จะซ่อมแซม จึงขออนุญาตงบประมาณ 7,650 บาท จึงได้เริ่มก่อสร้าง ในวันที่ 1 เมษายน 2477 เสร็จเรียบร้อยเมื่อวันที่ 1 พฤษภาคม 2478 เปลี่ยนชื่อ โรงเรียนเป็นโรงเรียนประจำอำเภอตะกั่วป่า "เสนานุกูล" และต่อมาในปี พ.ศ. 2494 ได้เปลี่ยนชื่อโรงเรียนอีกครั้งเป็น โรงเรียนตะกั่วป่า "เสนานุกูล"‪
ณัฐวุฒิ ประเสริฐสุวรรณ
ณัฐวุฒิ ประเสริฐสุวรรณ อดีตรองโฆษกประจำสำนักนายกรัฐมนตรี ในรัฐบาลของ ดร.ทักษิณ ชินวัตร อดีตรองเลขาธิการพรรคชาติไทย อดีตสมาชิกสภาผู้แทนราษฎร จังหวัดสุพรรณบุรี และอดีตสมาชิก พรรคเพื่อไทย ปัจจุบัน เป็นสมาชิก พรรคชาติไทยพัฒนา
ณัฐวุฒิ ประเสริฐสุวรรณ เกิดเมื่อวันที่ 28 ธันวาคม พ.ศ. 2496 ที่อำเภอบางปลาม้า จังหวัดสุพรรณบุรี เป็นบุตรคนที่สี่ของ พลตรี บุญเอื้อ ประเสริฐสุวรรณ อดีตประธานสภาผู้แทนราษฎร กับนางดวงเนตร ประเสริฐสุวรรณ จากพี่น้อง 10 คน จบการศึกษาระดับปริญญาตรี ด้านประวัติศาสตร์ จากมหาวิทยาลัยศรีนครินทรวิโรฒ บางแสน และปริญญาโท ด้านรัฐประศาสนศาสตร์ จากประเทศสหรัฐอเมริกา
ด้านชีวิตครอบครัว สมรสกับ ปราณี ประเสริฐสุวรรณ
ณัฐวุฒิ ประเสริฐสุวรรณ เคยเป็นสมาชิกสภาผู้แทนราษฎร จังหวัดสุพรรณบุรี สังกัดพรรคชาติไทย และมีตำแหน่งเป็นรองเลขาธิการพรรคชาติไทย เคยได้รับแต่งตั้งให้เป็นรองโฆษกประจำสำนักนายกรัฐมนตรี ในรัฐบาลของ ดร.ทักษิณ ชินวัตร ต่อมาในช่วงปลายปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย จึงได้ส่งนาย ชาญชัย ประเสริฐสุวรรณ ผู้เป็นน้องชายแท้ ๆ ลงสมัคร ส.ส. แทน
ใน พ.ศ. 2561 นายณัฐวุฒิพร้อมนายชาญชัยได้ย้ายมาสังกัดพรรคเพื่อไทยเนื่องจากทาง พรรคชาติไทยพัฒนา ได้ส่งนายณัฐวุฒิและนายชาญชัยลงบัญชีรายชื่อแต่นายณัฐวุฒิและนายชาญชัยต้องการที่จะลงสมัครแบบเขต
แต่ในวันศุกร์ที่ 23 พฤศจิกายน พ.ศ. 2561 นายณัฐวุฒิได้ยื่นหนังสือลาออกจากสมาชิกพรรคเพื่อไทยและได้กลับมาสมัครเป็นสมาชิกพรรคชาติไทยพัฒนา
เฮริฟอร์ด
เฮริฟอร์ด () เป็นเมืองในเฮริฟอร์ดเชอร์ ประเทศอังกฤษ ตั้งอยู่ริมแม่น้ำไวย์ อยู่ห่างจากแคว้นเวลส์ทางทิศตะวันออกราว 16 ไมล์ (26 กม.) ห่างจากวูสเตอร์ทางทิศตะวันตกเฉียงใต้ 24 ไมล์ (39 กม.) และห่างจากกลอสเตอร์ทางทิศตะวันตกเฉียงเหนือ 23 ไมล์ (37 กม.) เฮริฟอร์ดมีประชากร 55,700 คน เป็นเมืองที่ใหญ่ที่สุดในเคาน์ตี
การเล่นนอนคว่ำ
การเล่นนอนคว่ำ () หรือภาษาปากมักเรียกว่า แพลงกิง () หรือ เฟซดาวส์ () เป็นกิจกรรมที่ได้รับความนิยมในหลายส่วนขอขวสมทืิใเดุนใ ื แผฆ( เคยผงโลก โดยผู้เล่นนอนเหยียดกายคว่ำหน้า มือทั้งสองข้างแนบชิดกับลำตัว ณ สถานที่แปลกหรือไม่ธรรมดา และให้ผู้อื่นถ่ายภาพให้ แล้วนำมาเผยแพร่ทางอินเทอร์เน็ต ผู้เล่นจะต้องหาสถานที่ที่ไม่เหมือนใคร หากเป็นไปได้ สถานที่นั้นควรเป็นที่สาธารณะ และมีผู้ร่วมเล่นหลายคน
มีผู้อ้างว่า การเล่นนอนคว่ำนั้น แกรี คลาร์กสัน และคริสเตียน แลงดอน คิดขึ้นใน ค.ศ. 1997 ได้รับความนิยมครั้งแรกในภาคตะวันออกเฉียงเหนือของอังกฤษ จากนั้น ได้รับความนิยมทั่วทั้งเกาะบริเตนในฤดูร้อน ค.ศ. 2009 โดยเฉพาะในเดือนกันยายน ค.ศ. 2009 ที่มีแพทย์เจ็ดคน และนางพยาบาลอีกจำนวนหนึ่ง เล่นนอนคว่ำขณะปฏิบัติหน้าที่อยู่ยังโรงพยาบาลเกรตเวสเทิร์น ในสวินดอน ประเทศอังกฤษ ทั้งนี้ มีผู้วิจารณ์เกมนี้ว่า "ไร้จุดหมาย"
การเล่นนอนคว่ำนี้แพร่ไปในส่วนอื่น ๆ ของโลกด้วย ในเกาหลีใต้เรียกว่า "การเล่นเป็นคนตาย" ("시체놀이") (ค.ศ. 2003) ในฝรั่งเศสเรียก "หมอบ " (à plat ventre) (ค.ศ. 2004) ในออสตราเลเซีย เรียก "นอนคว่ำอย่างแรง" (extreme lying down) (ค.ศ. 2008) ในสหรัฐอเมริกา และไอร์แลนด์ เรียก "เล่นคว่ำหน้า" (facedowns) (ค.ศ. 2010) ส่วนในออสเตรเลีย และนิวซีแลนด์ เรียก "แพลงกิง" (ค.ศ. 2011)
เกรียงไกร อุณหะนันทน์
เกรียงไกร อุณหะนันทน์ เป็นนักแสดงชาวไทย มีชื่อเสียงจากบทบาท "ท่านชายพจน์" ในภาพยนตร์เรื่อง "ปริศนา" เมื่อปี พ.ศ. 2525
เกรียงไกร อุณหะนันทน์ เกิดเมื่อวันที่ 3 สิงหาคม พ.ศ. 2499 ที่กรุงเทพมหานคร จบการศึกษาระดับมัธยมจากโรงเรียนจิตรลดา และระดับปริญญาตรี คณะสถาปัตยกรรม จากมหาวิทยาลัยแซนโตโธมัส ประเทศฟิลิปปินส์ ขณะศึกษาอยู่ที่ต่างประเทศ เคยเป็นนายแบบถ่ายโฆษณา เป็นนักแสดง ผู้ช่วยกำกับ และจัดฉากละครเวที
เมื่อกลับเมืองไทย จึงเริ่มทำงานเป็นประชาสัมพันธ์อยู่ที่โรงแรมมณเฑียร โดยยังได้แสดงละครเวทีที่จัดขึ้นในโรงแรม และเป็นนายแบบตามหน้านิตยสารต่างๆ จนกระทั่ง รุจน์ รณภพ ผู้กำกับภาพยนตร์ชื่อดังในขณะนั้น กำลังมองหาพระเอกใหม่เพื่อแสดงเป็น หม่อมเจ้าพจน์ ปรีชา หรือ "ท่านชายพจน์" ในภาพยนตร์เรื่อง "ปริศนา" คู่กับ จารุณี สุขสวัสดิ์ เกรียงไกรจึงเข้าสู่วงการบันเทิงอย่างเต็มตัวจากการเป็นพระเอกเรื่องนั้น
ต่อมา เกรียงไกรแสดงภาพยนตร์อีกหลายเรื่อง โดยระยะแรกมักจะแสดงบทนำคู่กับ จารุณี สุขสวัสดิ์ เช่น รัตนาวดี, เทพธิดาโรงงาน, นางแมวป่า เป็นต้น
ปัจจุบัน เกรียงไกรเป็นนักแสดงคนหนึ่งที่มีผลงานแสดงอย่างสม่ำเสมอ สามารถรับแสดงละครได้ทุกช่อง นอกจากนี้ยังเป็นเจ้าของกิจการร้านอาหาร "ท่านหญิง" ที่สร้างตัวเองตั้งแต่เพิ่งเข้าวงการได้ไม่กี่ปี แต่ด้วยภาพพจน์ชายหนุ่มผู้สูงศักดิ์ อบอุ่น อ่อนโยน จากงานแสดงภาพยนตร์เรื่องแรก รวมทั้งภาพยนตร์ และละครโทรทัศน์อีกหลายๆ เรื่อง ก็เป็นบุคลิกภาพที่แฟนหนังยังจดจำเรื่อยมา
ภาพยนตร์เรื่องแรกของเกรียงไกร อุณหะนันทน์ คือ "ปริศนา" (2525) นอกจากนั้นยังมีภาพยนตร์อีกกว่า 40 เรื่อง เท่าที่รวบรวมได้ ได้แก่
ต่อพงษ์ ไชยสาส์น
ต่อพงษ์ ไชยสาส์น อดีตรัฐมนตรีช่วยว่าการกระทรวงสาธารณสุข ในรัฐบาลของนางสาวยิ่งลักษณ์ ชินวัตร และอดีตรองโฆษกประจำสำนักนายกรัฐมนตรี ในรัฐบาลของ พ.ต.ท.ทักษิณ ชินวัตร เป็นบุตรชายของนายประจวบ ไชยสาส์น อดีตหัวหน้าพรรคเสรีธรรม
ต่อพงษ์ ไชยสาส์น เกิดเมื่อวันที่ 7 ตุลาคม พ.ศ. 2512 เป็นบุตรของนายประจวบ ไชยสาส์น กับนางทองพูน ไชยสาส์น จบการศึกษาระดับปริญญาตรี จากสถาบันกอล์ฟซานดิเอโก ประเทศสหรัฐอเมริกา ระดับปริญญาโท ด้านการบริหารธุรกิจ จากวิทยาลัยอเมริกัน และปริญญาโท สาขารัฐศาสตร์ จากมหาวิทยาลัยธรรมศาสตร์
ต่อพงษ์ ไชยสาส์น ทำงานเป็นพนักงานธนาคารในช่วงแรก ต่อมาได้เข้าสู่งานการเมือง โดยเป็นสมาชิกสภาผู้แทนราษฎร จังหวัดอุดรธานี ในการเลือกตั้ง พ.ศ. 2544 และได้รับเลือกตั้งเป็น ส.ส. ในการเลือกตั้ง พ.ศ. 2548 และ พ.ศ. 2550 เคยได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของ พ.ต.ท.ทักษิณ ชินวัตร และเคยดำรงตำแหน่งเป็นประธานกรรมาธิการการต่างประเทศ สภาผู้แทนราษฎร ในช่วงที่เกิดความขัดแย้งไทย-กัมพูชา
ในปี พ.ศ. 2554 ได้สมัครรับเลือกตั้ง ส.ส.แบบบัญชีรายชื่อ สังกัดพรรคเพื่อไทย ลำดับที่ 121 แต่ไม่ได้รับเลือกตั้ง ต่อมาได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของนางสาวยิ่งลักษณ์ ชินวัตร ต่อมาถูกปรับออกจากตำแหน่งในเดือนมกราคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 96
กิตติชัย ไตรรัตนศิริชัย
รองศาสตราจารย์ กิตติชัย ไตรรัตนศิริชัย อธิการบดีมหาวิทยาลัยขอนแก่น คนที่ 10 เป็นศิษย์เก่าคณะวิศวกรรมศาสตร์ รุ่นที่ 11 เป็นศิษย์เก่ามหาวิทยาลัยขอนแก่น รุ่นที่ 11 และเป็นศิษย์เก่ามหาวิทยาลัยขอนแก่นคนแรกที่ได้ดำรงตำแหน่งอธิการบดีมหาวิทยาลัยขอนแก่น
รศ.กิตติชัย ไตรรัตนศิริชัย หรือ รศ.ดร.กิตติชัย ไตรรัตนศิริชัย เมื่อหลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ และที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560
ด้านชีวิตครอบครัว รศ.ดร.กิตติชัย ไตรรัตนศิริชัย สมรสกับ นางจารุวรรณ์ ไตรรัตนศิริชัย มีบุตร 2 คน
ก.พ.2554 - ปัจจุบัน อธิการบดีมหาวิทยาลัยขอนแก่น
ก.พ.2550 - ก.พ.2554 รองอธิการบดีฝ่ายวิจัยและถ่ายทอดเทคโนโลยี
ก.ค.2549 - ก.พ.2554 ผู้อำนวยการสำนักงานอุทยานวิทยาศาสตร์ มหาวิทยาลัยขอนแก่น
มี.ค.2550 - มิ.ย.2550 รักษาการแทนคณบดีคณะวิศวกรรมศาสตร์
ก.พ.2550 - มี.ค.2550 รักษาการแทนรองอธิการบดีฝ่ายวิจัยและถ่ายทอดเทคโนโลยี
ก.พ.2550 - มี.ค.2550 รักษาการแทนผู้อำนวยการสถาบันวิจัยและพัฒนา
2548 - ก.พ.2550 กรรมการสภามหาวิทยาลัยขอนแก่น
มิ.ย.2547 - มี.ค.2550 คณบดีคณะวิศวกรรมศาสตร์
ก.พ.2546 - พ.ค.2547 ผู้ช่วยอธิการบดีฝ่ายบริหาร มหาวิทยาลัยขอนแก่น
ต.ค.2545 - ก.พ.2546 รักษาการรองคณบดีฝ่ายวิชาการ คณะวิศวกรรมศาสตร์
พ.ค.2544 - มี.ค.2546 หัวหน้าภาควิชาวิศวกรรมเครื่องกล คณะวิศวกรรมศาสตร์
มิ.ย.2543 - พ.ค.2544 หัวหน้าภาควิชาวิศวกรรมเครื่องกล คณะวิศวกรรมศาสตร์
ม.ค.2541 - มิ.ย.2543 รองคณบดีฝ่ายบริหาร คณะวิศวกรรมศาสตร์
ก.ค.2537 - ม.ค.2541 กรรมการผู้ทรงคุณวุฒิประจำคณะวิศวกรรมศาสตร์
ก.ค.2537 - ก.ค.2540 หัวหน้าภาควิชาวิศวกรรมเครื่องกล คณะวิศวกรรมศาสตร์
แม่น้ำซูมิดะ
แม่น้ำซูมิดะ (隅田川, "Sumida-gawa") เป็นแม่น้ำที่แยกออกมาจากแม่น้ำอารากาวะ ไหลผ่านกรุงโตเกียวออกสู่อ่าวโตเกียว ประเทศญี่ปุ่น แม่น้ำซูมิดะแยกออกเป็นแม่น้ำสาขาอีกสองสายคือแม่น้ำคันดะและแม่น้ำชากูจิอิ
นิพนธ์ ศศิธร
ศาสตราจารย์ นิพนธ์ ศศิธร อดีตรัฐมนตรีว่าการกระทรวงศึกษาธิการ อดีตรัฐมนตรีว่าการทบวงมหาวิทยาลัย อดีตรัฐมนตรีประจำสำนักนายกรัฐมนตรี และอดีตอธิการบดีมหาวิทยาลัยศรีนครินทรวิโรฒ
ศาสตราจารย์ ดร.นิพนธ์ ศศิธร เกิดเมื่อวันที่ 3 พฤศจิกายน พ.ศ. 2474 ที่อำเภอดำเนินสะดวก จังหวัดราชบุรี จบการศึกษาปริญญาตรีสาขารัฐศาสตร์ จากจุฬาลงกรณ์มหาวิทยาลัย และปริญญาตรีสาขานิติศาสตร์ จากมหาวิทยาลัยธรรมศาสตร์
ต่อมาได้ศึกษาจนสำเร็จการศึกษาระดับปริญญาโท สาขาความสัมพันธ์ระหว่างประเทศ จากโรงเรียนการทูตเฟลทเชอร์ มหาวิทยาลัยทัฟส์ และปริญญาโท-เอก สาขารัฐประศาสนศาสตร์ จากมหาวิทยาลัยอินเดียนา ประเทศสหรัฐอเมริกา
ศาสตราจารย์ ดร.นิพนธ์ ศศิธร ถึงแก่อนิจกรรมเมื่อวันที่ 18 พฤษภาคม พ.ศ. 2552 สิริอายุ 78 ปี
ศาสตราจารย์ ดร.นิพนธ์ ศศิธร เริ่มรับราชการเป็นอาจารย์สาขารัฐศาสตร์ ก่อนที่จะออกไปทำงานการเมืองในช่วงปี พ.ศ. 2518 และเคยได้รับตำแหน่งเป็นอธิการบดีมหาวิทยาลัยศรีนครินทรวิโรฒ 2 สมัย ในระหว่างปี พ.ศ. 2522 ถึงปี พ.ศ. 2526
ศาสตราจารย์ ดร.นิพนธ์ ศศิธร ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับเลือกตั้งเป็นสมาชิกสภาผู้แทนราษฎรจังหวัดราชบุรี สังกัดพรรคธรรมสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เป็นสมัยแรก และได้รับแต่งตั้งเป็นรัฐมนตรีว่าการกระทรวงศึกษาธิการ ในรัฐบาลหม่อมราชวงศ์คึกฤทธิ์ ปราโมช ต่อมาในเดือนมกราคม พ.ศ. 2519 จึงปรับไปรับตำแหน่งรัฐมนตรีว่าการทบวงมหาวิทยาลัย และรัฐมนตรีประจำสำนักนายกรัฐมนตรี ในคณะรัฐมนตรีชุดเดิม จนกระทั่งมีการยุบสภาหลังการปรับคณะรัฐมนตรีเพียง 4 วัน
จากนั้นได้รับเลือกตั้งอีกครั้งในการเลือกตั้ง พ.ศ. 2519 และได้รับแต่งตั้งเป็นรัฐมนตรีว่าการทบวงมหาวิทยาลัย ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีว่าการทบวงมหาวิทยาลัย อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ศาสตราจารย์ ดร.นิพนธ์ เคยได้รับตำแหน่งในพรรคการเมืองหลายพรรค อาทิ รองหัวหน้าพรรคธรรมสังคม ในปี พ.ศ. 2518 เป็นรองหัวหน้าพรรคสยามประชาธิปไตย ในปี พ.ศ. 2529 เป็นรองหัวหน้าพรรคราษฎร ในปี พ.ศ. 2532
โกมา
โกมา (; ค.ศ. 2004 — ) เป็นหมีหมาที่มีชื่อเสียงของประเทศเกาหลีใต้ ชื่อของมันหมายถึง "หนุ่มน้อย" ในภาษาเกาหลี โดยในวันที่ 6 ธันวาคม ค.ศ. 2010 มันได้หนีออกมาจากโซลแกรนด์ปาร์ค ไปยังภูเขาชองเกซาน ซึ่งเจ้าหน้าที่สามารถตามจับได้หลังจากที่ใช้ระยะเวลาในการค้นหา 9 วัน
โกมาเกิดใน ค.ศ. 2004 ในประเทศมาเลเซีย ต่อมาในเดือนกันยายน ค.ศ. 2006 ทางโซลแกรนด์ปาร์คได้นำหมีหมาตัวนี้มาเลี้ยงดู จากนั้น ในวันที่ 6 ธันวาคม ค.ศ. 2010 เวลา 10 นาฬิกา 20 นาที ทางเจ้าหน้าที่ได้ทำการย้ายมันออกไปเพื่อทำความสะอาด หมีตัวนี้ได้แอบเปิดประตูและหนีไปยังภูเขาชองเกซาน
ทางโซลแกรนด์ปาร์คจึงได้เริ่มดำเนินการค้นหา ในภายหลังทีมค้นหาได้พบมูลของหมีซึ่งเชื่อได้ว่ามันได้ปีนต้นไม้ขึ้นไปเพื่อกินผลไม้และถั่ว จากนั้น ในวันที่ 13 มันได้ขโมยอาหารในที่พักของนักเดินทางแล้วแอบหนีไป พวกเขาได้ควบคุมการค้นหา แต่การค้นหาที่ภูเขาชองเกซานนี้ก็เป็นไปอย่างยากลำบาก วันที่ 16 ธันวาคม เจ้าหน้าที่ได้วางกับดักที่มีผลไม้เป็นเหยื่อล่อ และถูกจับได้ในที่สุด ซึ่งโกมายังคงมีสุขภาพแข็งแรง และมีรอยขีดข่วนบนเท้าของมันเพียงไม่กี่รอย และผู้เยี่ยมชมต่างมีโอกาสได้เห็นมันอีกครั้งหนึ่ง
บุญรอด บิณฑสันต์
ศาสตราจารย์ ร้อยเอก บุญรอด บิณฑสันต์ อดีตรัฐมนตรีว่าการทบวงมหาวิทยาลัยของรัฐคนแรกของประเทศไทย อดีตรัฐมนตรีช่วยว่าการกระทรวงพัฒนาการแห่งชาติ อดีตเลขาธิการสำนักงานพลังงานแห่งชาติ และเป็นอดีตประธานมูลนิธินิสิตเก่าจุฬาลงกรณ์มหาวิทยาลัย
ศาสตราจารย์ ร้อยเอก ดร.บุญรอด บิณฑสันต์ เกิดเมื่อวันที่ 18 กันยายน พ.ศ. 2458สมรสกับคุณหญิงพยอม บิณฑสันต์ มีบุตรบุญธรรม 3 คนได้แก่ นางพัฒนา รุจิระวงค์ ศาสตราจารย์ ดร.บุษกร บิณฑสันต์ คณบดีคณะศิลปกรรมศาสตร์ จุฬาฯ กย 2560 - ปัจจุบันและ นายศิริพงศ์ บิณฑสันต์
จบการศึกษาชั้นมัธยมจากโรงเรียนเทพศิรินทร์ ระดับปริญญาตรี สาขาวิศวกรรมไฟฟ้า (เกียรตินิยมอันดับ 1) จากจุฬาลงกรณ์มหาวิทยาลัย ในปี พ.ศ. 2476 ระดับปริญญาโท สาขาไฟฟ้ากำลัง จากสถาบันเทคโนโลยีแมสซาชูเซตส์ ในปี พ.ศ. 2481 ต่อมาได้เข้าศึกษาต่อระดับปริญญาเอกที่มหาวิทยาลัยวิสคอนซิน แมดิสัน แต่เกิดสงครามโลก ครั้งที่ 2 ได้ไปเข้าร่วมกับกลุ่มเสรีไทยในประเทศจีน อินเดีย และศรีลังกา ทำให้ได้รับยศทหาร "ร้อยเอก" ในเวลาต่อมา และในปี พ.ศ. 2489 ได้กลับเข้าศึกษาในระดับปริญญาเอก ที่มหาวิทยาลัยฮาร์วาร์ด ในสาขาวิชาไฟฟ้าพลังน้ำ เป็นหนึ่งในผู้ก่อตั้ง The International Water Resources Association (IWRA)
ศาสตราจารย์ ร้อยเอก ดร.บุญรอด บิณฑสันต์ ได้รับปริญญาวิศวกรรมศาสตรดุษฎีบัณฑิตกิตติมศักดิ์จากจุฬาลงกรณ์มหาวิทยาลัย เมื่อ พ.ศ. 2509 และดำรงตำแหน่งนายกสภามหาวิทยาลัยยาวนานถึง 20 ปี (พ.ศ. 2518-2538)
ถึงแก่อนิจกรรมเมื่อวันที่ 26 สิงหาคม พ.ศ. 2555
บุญรอด บิณฑสันต์ เริ่มรับราชการเป็นอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย เมื่อวันที่ 17 พฤษภาคม พ.ศ. 2477 เป็นอาจารย์ที่มีอายุเพียง 18 ปี ต่อมาเมื่อได้มีการจัดตั้งสำนักงานพลังงานแห่งชาติขึ้นในปี พ.ศ. 2496 จึงได้ดำรงตำแหน่งเลขาธิการสำนักงานพลังงานแห่งชาติ จนกระทั่งได้รับโปรดเกล้าฯ แต่งตั้งเป็นปลัดกระทรวงพัฒนาการแห่งชาติ และได้เป็นสมาชิกวุฒิสภา ในปี พ.ศ. 2511
ต่อจากนั้นในปี พ.ศ. 2512 ได้รับแต่งตั้งเป็นรัฐมนตรีช่วยว่าการกระทรวงพัฒนาการแห่งชาติ และในปี พ.ศ. 2516 ดำรงตำแหน่งรัฐมนตรีว่าการทบวงมหาวิทยาลัยของรัฐเป็นคนแรกของไทย และตำแหน่งต่อมาคือ ผู้ว่าการการประปานครหลวง
ปลากระสูบ
ปลากระสูบ () เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า "Hampala" (/แฮม-พา-ลา/) ซึ่งเป็นภาษาท้องถิ่นในชวา
มีรูปร่างโดยรวม คือ มีส่วนหัวใหญ่ ปากกว้าง มุมปากยาวถึงขอบตา มีหนวดที่มุมปากบนหนึ่งคู่ มีฟันที่ลำคอสามแถว ครีบหลังมีก้านครีบแขนงแปดก้าน เกล็ดเป็นแบบขอบบางเรียบ บนลำตัวมีจุดหรือเส้นขีดสีดำเห็นได้ชัดเจน ซึ่งอาจแปรเปลี่ยนไปได้ตามช่วงวัย และแตกต่างกันไปตามแต่ละชนิด ขนาดโตเต็มที่อาจยาวได้ถึง 60-70 เซนติเมตร แต่ขนาดโดยเฉลี่ยประมาณ 20-30 เซนติเมตร
พบกระจายพันธุ์ในภูมิภาคเอเชียตะวันออกเฉียงใต้ ไปจนถึงหมู่เกาะฟิลิปปินส์ เป็นปลาที่กินปลาด้วยกันขนาดเล็กเป็นอาหาร นิยมอยู่เป็นฝูง ออกล่าเหยื่อพร้อม ๆ กัน จึงเป็นที่นิยมของนักตกปลา มีชื่อเรียกในภาษาไทยว่า "ปลากระสูบ" หรือ "ปลาสูบ" หรือ "ปลาสูด" ในบางท้องถิ่น
ปรากฏการณ์ลาซารัส
ปรากฏการณ์ลาซารัส () หรือการฟื้นคืนชีพเองหลังการช่วยฟื้นคืนชีพล้มเหลว () เป็นปรากฏการณ์ที่มีการคืนกลับขึ้นมาเองของการไหลเวียนเลือด หลังจากที่ความพยายามในการช่วยฟื้นคืนชีพล้มเหลว ปรากฏการณ์เช่นนี้มีบันทึกในเอกสารทางการแพทย์อย่างน้อย 25 ราย ตั้งแต่ ค.ศ. 1982 ชื่อนี้ได้จากนักบุญลาซารัส ซึ่งตามพันธสัญญาใหม่ได้ฟื้นคืนชีพจากพรของพระเยซู
ปรากฏการณ์เช่นนี้เกิดขึ้นน้อยมากและสาเหตุก็ยังไม่เป็นที่เข้าใจแน่ชัด ทฤษฎีหนึ่งเสนอว่าปัจจัยหนึ่งอาจมาจากการที่ขณะมีการกดหน้าอกระหว่างการช่วยฟื้นคืนชีพนั้นทำให้มีแรงดันในช่องอกสูง การลดลงของแรงดันในช่องอกนี้หลังการหยุดช่วยฟื้นคืนชีพอาจทำให้เลือดไหลเข้าไปในช่องอกมากขึ้น ทำให้หัวใจกลับมาเต้นได้อีกครั้ง สาเหตุอื่นที่อาจเป็นไปได้เช่น ภาวะโพแทสเซียมในเลือดสูง หรือการได้รับยาเอพิเนฟรีนขนาดสูง เป็นต้น
โรงเรียนวัดม่วงชุมวิทยา
โรงเรียนวัดม่วงชุมวิทยา () เป็นโรงเรียนพระปริยัติธรรม แผนกสามัญศึกษา กองพุทธศาสนศึกษา สังกัดสำนักงานพระพุทธศาสนาแห่งชาติ และ ตั้งอยู่ที่อำเภอภูซาง จังหวัดพะเยา ปัจจุบันได้เปิดให้มีการเรียนการสอนตั้งแต่ระดับชั้นมัธยมศึกษาปีที่ 1 ถึงมัธยมศึกษาปีที่ 6
เป็นโรงเรียนสามเณร ซึ่งปัจจุบันประสบภาวะการขาดแคลนหนังสือ แต่ยังคงได้รับการบริจาคและช่วยเหลือ และเป็นหนึ่งในโรงเรียนของโครงการจัดหาหนังสือสำหรับสามเณรในโรงเรียนพระปริยัติธรรม 82 แห่ง เนื่องในวโรกาสที่พระบาทสมเด็จพระเจ้าอยู่หัวทรงเจริญพระชนมพรรษาครบ 82 พรรษา ทั้งนี้ ทางโรงเรียนมักจัดกิจกรรม และมีส่วนร่วมทางพุทธศาสนาอยู่เสมอมา
โรงเรียนวัดม่วงชุมวิทยาก่อตั้งขึ้นเมื่อวันจันทร์ที่ 1 พฤษภาคม พ.ศ. 2542 โดยมีคณะสงฆ์อำเภอเชียงคำและอำเภอภูซาง และพระมหาวีรวงศ์ ปคุโณ ดำรงตำแหน่งเจ้าอาวาสวัดม่วงชุมในขณะนั้น ได้ร่วมกันขออนุญาตจัดตั้งโรงเรียนวัดม่วงชุมวิทยาขึ้น และในเดือนตุลาคมปีเดียวกันนั้น พระมหาวีรวงศ์ ปคุโณ ได้ลาออกจากตำแหน่งเจ้าอาวาสวัดม่วงชุม ทางคณะสงฆ์โดยมีพระครูโอภาสธรรมากร เจ้าคณะตำบลภูซางเป็นประธาน ได้เสนอแต่งตั้งพระสิงห์คำ จิตฺตวํโส รักษาการเจ้าอาวาสแทนและเป็นเจ้าอาวาสวัดม่วงชุมในเวลาต่อมา
หวานใจท้ายครัว
หวานใจท้ายครัว เป็นละครโทรทัศน์ไทยแนวโรแมนติกตอเมดี้ ออกอากาศตั้งแต่วันที่ 25 พฤษภาคม 2554 --- 21 มิถุนายน 2554 ทุกวัน เวลา 18.45 น. ทางสถานีโทรทัศน์สีกองทัพบกช่อง 7
เผดิมชัย สะสมทรัพย์
เผดิมชัย สะสมทรัพย์ อดีตรัฐมนตรีว่าการกระทรวงแรงงาน ในรัฐบาลของนางสาวยิ่งลักษณ์ ชินวัตร อดีตรัฐมนตรีช่วยว่าการกระทรวงคมนาคม ในรัฐบาลของนายชวน หลีกภัย (2) และสมาชิกสภาผู้แทนราษฎร จังหวัดนครปฐมหลายสมัย
เผดิมชัย สะสมทรัพย์ เกิดเมื่อวันที่ 2 กุมภาพันธ์ พ.ศ. 2492 เป็นบุตรของนายประเสริฐ กับนางสุนีย์ สะสมทรัพย์ และเป็นพี่ชายของ ไชยยศ สะสมทรัพย์ ไชยา สะสมทรัพย์ และอนุชา สะสมทรัพย์ จบการศึกษาชั้นมัธยมศึกษาจากโรงเรียนอำนวยศิลป์ พระนครสำเร็จการศึกษาระดับปริญญาตรี สาขาวิทยาศาสตร์ จากมหาวิทยาลัยเซนต์หลุยส์ ประเทศสหรัฐอเมริกา และปริญญาโท สาขารัฐศาสตร์ จากมหาวิทยาลัยเกษตรศาสตร์และในปีพ.ศ. 2556ได้รับปริญญานิติศาสตร์มหาบัณฑิตกิตติมศักดิ์จากมหาวิทยาลัยรามคำแหง
ด้านชีวิตครอบครัว เคยสมรสกับนางอุไรวรรณ สะสมทรัพย์ ปัจจุบันหย่าจากกันแล้ว มีบุตรด้วยกัน 5 คน คือ
เผดิมชัย สะสมทรัพย์ เป็นสมาชิกสภาผู้แทนราษฎรจังหวัดนครปฐม ตั้งแต่ปี พ.ศ. 2531 และได้รับเลือกตั้งอีกหลายสมัยอย่างต่อเนื่อง และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายชวน หลีกภัย (2) ซึ่งต่อมาในช่วงกลางปี พ.ศ. 2542 ได้ลาออกจากตำแหน่งดังกล่าว
เผดิมชัย สะสมทรัพย์ นอกจากการทำงานการเมืองแล้ว ยังมีอาชีพประกอบธุรกิจส่วนตัวด้วย ซึ่งในเดือนกรกฎาคม พ.ศ. 2553 ได้ถูกศาลสั่งให้เป็นบุคคลล้มละลายจากปัญหาหนี้สินทางธุรกิจ ต่อมาในเดือนพฤษภาคม พ.ศ. 2554 ศาลล้มละลายกลาง ได้มีคำสั่งยกเลิกการล้มละลายของนายเผดิมชัย
ในการเลือกตั้ง พ.ศ. 2554 นายเผดิมชัย ได้รับเลือกตั้งเป็นสมาชิกสภาผู้แทนราษฎรจังหวัดนครปฐม สังกัดพรรคเพื่อไทย และได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลของนางสาวยิ่งลักษณ์ ชินวัตร จนกระทั่งได้รับโปรดเกล้าฯ ให้พ้นจากตำแหน่งในเดือนมิถุนายน พ.ศ. 2556
ต่อมานายเผดิมชัยได้ให้สัมภาษณ์กับรายการ เจาะลึกทั่วไทย Inside Thailand ทางช่อง นาว 26 ว่าตนเองพร้อมกับ นายอนุชา น้องชาย และ อดีต ส.ส. อีก 2 คนได้ย้ายมาสังกัด พรรคชาติไทยพัฒนา โดยจะเปิดตัวในวันศุกร์ที่ 26 ตุลาคม พ.ศ. 2561 ส่วนนายไชยยศอยู่ในช่วงพิจารณาว่าจะสังกัดพรรคใด ทางด้านนายไชยาป่วยด้วยโรคไตต้องฟอกไตทุกสัปดาห์จึงไม่สามารถลงสมัครรับเลือกตั้งได้
วิรัช รัตนเศรษฐ
วิรัช รัตนเศรษฐ อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของนายชวน หลีกภัย และอดีตสมาชิกสภาผู้แทนราษฎร จังหวัดนครราชสีมาหลายสมัย
วิรัช รัตนเศรษฐ เกิดเมื่อวันที่ 29 พฤษภาคม พ.ศ. 2501 สำเร็จการศึกษาระดับปริญญาตรี สาขานิติศาสตร์ และปริญญาโท สาขารัฐศาสตร์ จากมหาวิทยาลัยรามคำแหง ด้านชีวิตครอบครัวสมรสกับนางทัศนียา รัตนเศรษฐ ส.ส.หนึ่งเดียวของจังหวัดนครราชสีมา ในการเลือกตั้ง พ.ศ. 2548 ที่ไม่ได้สังกัดพรรคไทยรักไทย แต่ในการแสดงบัญชีทรัพย์สินต่อ ป.ป.ช. ทั้งคู่แจ้งสถานะเป็น "หย่า" ทั้งคู่มีบุตรด้วยกัน 3 คน คือ
วิรัช รัตนเศรษฐ เป็นสมาชิกสภาผู้แทนราษฎร จังหวัดนครราชสีมาหลายสมัย ตั้งแต่ปี พ.ศ. 2529 เป็นต้นมา เคยดำรงตำแหน่งรองหัวหน้าพรรคมหาชน รองเลขาธิการนายกรัฐมนตรีฝ่ายการเมือง และในรัฐบาลของนายชวน หลีกภัย ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์
ในการเลือกตั้ง พ.ศ. 2554 ได้ลงสมัครรับเลือกตั้ง ส.ส.ระบบบัญชีรายชื่อ สังกัดพรรคเพื่อไทย ลำดับที่ 32
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 26
จากนั้นใน พ.ศ. 2561 นายวิรัชได้ย้ายมาร่วมงานกับ พรรคพลังประชารัฐ พร้อมกับนางทัศนียา นายอธิรัฐ และนายทวิรัฐ บุตรชายคนโตและบุตรชายคนที่ 2 นอกจากนี้นายวิรัชยังได้ร่วมก่อตั้งกลุ่มการเมืองกลุ่มใหม่ที่ชื่อว่า "กลุ่มพลังโคราช" ร่วมกับ 6 อดีต ส.ส. ได้แก่ นาย จำลอง ครุฑขุนทด, นาย สุภรณ์ อัตถาวงศ์, นาย บุญจง วงศ์ไตรรัตน์, นาย อัสนี เชิดชัย, นาย ภิรมย์ พลวิเศษ และ พ.ต.ท. สมชาย เพศประเสริฐ
อึม
อึม () ในภาษาเกาหลีอาจหมายถึง:
ความสัมพันธ์เยอรมนี–ไทย
ความสัมพันธ์เยอรมนี-ไทย เป็นความสัมพันธ์ระหว่างประเทศเยอรมนีกับประเทศไทย ที่เริ่มต้นอย่างเป็นทางการตั้งแต่รัชสมัยพระบาทสมเด็จพระจอมเกล้าเจ้าอยู่หัว ต่อมา พระบาทสมเด็จพระจุลจอมเกล้าเจ้าอยู่หัว เสด็จเยือนยุโรปใน พ.ศ. 2440 และ พ.ศ. 2450 รวมทั้งโอรสหลายพระองค์ต่างทรงรับการศึกษาที่ประเทศเยอรมนี ดังเช่น สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร ผู้สำเร็จราชการในสมัยนั้น ที่ทรงอภิเษกสมรสกับสตรีชาวเยอรมัน
ในรัชสมัยพระบาทสมเด็จพระจุลจอมเกล้าเจ้าอยู่หัวนี้เอง ที่มีชาวต่างชาติรวมถึงชาวเยอรมันที่เดินทางมายังประเทศสยามเพื่อนำความรู้มาพัฒนาประเทศให้ทันสมัย ทั้งทางรถไฟ การไปรษณีย์โทรเลขต่างได้รับการสนับสนุนจากผู้เชี่ยวชาญชาวเยอรมัน รวมถึงพระเจนดุริยางค์ หรือชื่อเดิม ปีเตอร์ ไฟท์ เป็นบุตรของชาวเยอรมันที่อพยพมาอาศัยอยู่ในประเทศไทย เป็นผู้ประพันธ์ทำนองเพลงชาติไทย
ความสัมพันธ์ระหว่างสองประเทศนี้ยังคงมีมาโดยตลอด โครงการที่รัฐบาลเยอรมันให้ความสำคัญ คือการวิจัยทางวิทยาศาสตร์ ดังเช่น การวิจัยการสืบพันธุ์ของช้างเอเชีย โดยมีการขอยืมช้างไทยไปวิจัยศึกษาที่สวนสัตว์ในโคโลญ อันเป็นการแลกเปลี่ยนความรู้ทางวิชาการและวิทยาศาสตร์ระหว่างสองประเทศ
ในสมัยที่เยอรมนียังคงแยกเป็นรัฐเสรีหลายรัฐ ได้มีรัฐสำคัญอย่างปรัสเซียที่จัดตั้งจัดตั้งคณะทูตสันถวไมตรีแห่งปรัสเซียมายังสยาม โดยมีหัวหน้าคณะทูตคือ เคานท์ ซู ออยเลนบวร์ก พร้อมคณะ ซึ่งประกอบด้วยนักวิทยาศาสตร์กับชาวเยอรมันผู้เชี่ยวชาญสาขาต่างๆ โดยเดินทางมาถึงสยาม ณ วันที่ 22 พฤศจิกายน พ.ศ. 2405 ซึ่งตรงกับรัชสมัยของพระบาทสมเด็จพระจอมเกล้าเจ้าอยู่หัว
การเจรจาการค้าพระราชไมตรี ด้านการค้าและการเดินเรือระหว่างสองประเทศเริ่มขึ้นในวันที่ 6 มกราคม พ.ศ. 2406 โดยมีเจ้าฟ้ากรมหลวงวงศาธิราชสนิท เป็นหัวหน้าคณะเจรจาฝ่ายไทย ซึ่งทางปรัสเซียไม่มีนโยบายล่าอาณานิคมในแถบเอเชียอาคเนย์ การเจรจาเสร็จสิ้นและลงนามสัญญา ณ วันที่ 7 กุมภาพันธ์ พ.ศ. 2406 โดยสัญญาระบุถึงการปฏิบัติไมตรีต่อกัน ต่อมาในปี พ.ศ. 2422 ได้มีการตั้งสถานทูตไทย ณ กรุงเบอร์ลิน และ พ.ศ. 2431 ได้มีการเลื่อนระดับสถานกงสุลเยอรมนีขึ้นเป็นสถานอัครราชทูตเยอรมนี ณ กรุงเทพมหานคร
ก้าวต่อไป พิสูจน์ใจนักสู้
ก้าวต่อไป พิสูจน์ใจนักสู้ () เป็นภาพยนตร์ในปี ค.ศ. 1992 กำกับโดยโรเบิร์ต แมนเดล เป็นภาพยนตร์เปิดตัวนักแสดงอย่าง เบรนแดน เฟรเซอร์, แมตต์ เดมอน, เบน แอฟเฟล็ก, คริส โอ'ดอนเนลล์ และโคล เฮาเซอร์ นอกจากนั้นยังมีนักแสดงอื่นอย่าง แรนดอลล์ เบทินคอฟฟ์และแอนโทนี แรปป์
เบรนแดน เฟรเซอร์ รับบทนำ แสดงเป็นเดวิด กรีน นักเรียนยิวระดับไฮสคูลที่ย้ายมาจากโรงเรียนรัฐบาลเพนซิลวาเนีย มายังนิวอิงแลนด์ จากการได้รับทุนด้านกีฬา
หม่อมหลวงขาบ กุญชร
พลโท หม่อมหลวงขาบ กุญชร (10 ตุลาคม พ.ศ. 2448-19 กันยายน พ.ศ. 2529) อดีตเลขาธิการนายกรัฐมนตรี (จอมพล ป. พิบูลสงคราม) และอดีตโฆษกประจำสำนักนายกรัฐมนตรี ในรัฐบาลของจอมพลสฤษดิ์ ธนะรัชต์
หม่อมหลวงขาบ กุญชร หรือในอีกชื่อหนึ่งว่า หม่อมหลวงขาบมงคล เกิดเมื่อวันที่ 10 ตุลาคม พ.ศ. 2448 ในวังของพระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ (วังบ้านหม้อ) เป็นบุตรคนที่ 30 ของพันเอก เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และหม่อมจันทร์ กุญชร ณ อยุธยา ได้รับประทานนาม "ขาบมงคล" จากพระสัมพันธวงศ์เธอ พระองค์เจ้าพรรณราย
หม่อมหลวงขาบ สมรสครั้งแรกกับ นางสาวเทียบ ฤทธาคนี (2455-2511)ธิดานายพันโท พระยาทัพพสาธก์เสนา (นวม ฤทธาคนี)และคุณหญิงเนย มีบุตร-ธิดา รวม 6 คนคือ
ภายหลังคุณเทียบ ถึงแก่กรรมแล้ว จึงได้สมรสอีกครั้งกับสินีนาฏ โพธิเวส นักแสดงอาวุโส มีบุตรสาว 3 คน คือ
หม่อมหลวงขาบ ถึงแก่อนิจกรรมด้วยโรคชรา เมื่อวันที่ 19 กันยายน พ.ศ. 2529
หม่อมหลวงขาบ ได้เข้าศึกษาที่โรงเรียนวัดหัวลำโพง ก่อนจะเข้าศึกษาต่อเป็นนักเรียนนายทหารบก ในปี พ.ศ. 2456 และได้รับทุนของกระทรวงกลาโหมให้ไปศึกษาต่อที่ประเทศอังกฤษ แล้วกลับมารับราชการประจำที่ กองพันทหารที่ 2 กรมทหารปืนใหญ่ที่ 1 รักษาพระองค์
หม่อมหลวงขาบ บรรจุเข้ารับราชการในยศ "ร้อยตรี" เมื่อปี พ.ศ. 2469 เป็นผู้มีความสามารถในด้านการทหาร จึงได้รับมอบหมายให้ปฏิบัติหน้าที่เสนาธิการทหาร ทูตฝ่ายทหารประจำสหรัฐอเมริกา ปลัดกระทรวงกลาโหม อธิบดีกรมประชาสัมพันธ์ และในทางการเมืองยังเคยเป็นสมาชิกสภาผู้แทนราษฎร และโฆษกประจำสำนักนายกรัฐมนตรี ในรัฐบาลของจอมพลสฤษดิ์ ธนะรัชต์อีกด้วย
เมืองปากช่อง (ประเทศลาว)
เมืองปากช่อง () เป็นเมืองหนึ่งที่ตั้งอยู่ทางด้านตะวันออกเฉียงเหนือของแขวงจำปาศักดิ์ ห่างจากเทศบาลแขวง 50 กิโลเมตร มีเนื้อที่ทั้งหมด 355,235 เฮกตาร์ อยู่ที่เส้นละติจูด 150 10’ 48” N ถึง 150 28’ 39” N และเส้นลองจิจูด 1060 13’ 42” E ถึง 1060 23’ 22” E มีชายแดนติดต่อกับแขวงและเมืองต่างๆดังนี้ ทิศเหนือติดกับเมืองเลางาม แขวงสาละวัน และเมืองท่าแตง แขวงเซกอง ทิศใต้ติดกับเมืองสนามไชย และเมืองสามัคคีไชย แขวงอัตตะปือ ทิศตะวันออกติดกับเมืองละมาม แขวงเซกอง และเมืองไชยเสษฐา แขวงอัตตะปือ ทิศตะวันตกติดกับเมืองบาเจียงเจริญสุขและเมืองปทุมพร แขวงจำปาศักดิ์
พื้นที่ของเมืองปากช่องอยู่ในเขตภูเขา พื้นที่ตำสุดสูงจากระดับน้ำทะเล 600 เมตร สูงสุดประมาณ 1400 เมตร พื้นที่ของเมืองเป็นที่ราบส่วนใหญ่กระจายจากทิศเหนือไปใต้ ริมฝั่งห้วยจำปี หนองหิน ทุ่งเสด ห้วยน้ำใส ไปจึงถึงเมืองท่าแตง แขวงเซกอง ทิศตะวันออกของเมืองยกเว้นบริเวณภูไฟไหม้ที่เป็นป่าสงวน จะเป็นพื้นที่เกษตรกรรม ส่วนใหญ่ปลูกข้าวและกาแฟ พื้นที่ส่วนเป็นเนินเขา กระจายทางด้านตะวันออกเฉียงเหนือ ทางด้านที่ติดกับเมืองละมามและเมืองไชยเสษฐา ส่วนใหญ่เป็นพื้นที่สัมปทานขุดแร่อะลูมิเนียมและปลูกพืชอุตสาหกรรม พื้นที่ส่วนที่เป็นภูเขาสูง คือบริเวณที่เป็นตัวเมือง ส่วนใหญ่ปกคลุมด้วยป่าธรรมชาติ บางส่วนเป็นสวนกาแฟ